text: அல் குர்ஆனே சிறந்த நிவாரணம் – iiRide அல்லாஹ்வால் படைத்துப் பரிபாலிக்கப்படும் இவ்வுலகில் மனிதனின் செயற்பாடுகளே பெரும்பாலான நிகழ்வுகளுக்குக் காரணமாக அமைகின்றன. அவனது செயல்கள் சிறந்து விளங்கினால் அவன் சார்பான ஏனைய நிகழ்வுகளும் மிகச் சிறந்து விளங்கும். அந்த வகையில் மனிதனின் ஒவ்வொரு நகர்வும் அவனது வாழ்வில் முக்கியமானதாகும் இவ்வாறு அவனின் வாழ்வைத்தீர்மானிக்கும் நடத்தைகளின் அடித்தளம் அவனது உள்ளமாகும். உள்ளத்தின் பிரதிபலிப்பாக வே ஒவ்வொரு மனிதனினதும் செயல்கள் காணப்படுகின்றன. அதனால் நபியவர்கள் "அல்லாஹ் உங்களின் உடல்களையோ தோற்றங்களையோ பார்ப்பதில்லை. மாறாக உங்கள் உள்ளங்களையும் செயல்களையுமே பார்க்கிறான்." எனக் குறிப்பிட்டார்கள். இது தவிர தூய உள்ளத்தினால் செய்யும் நன்மை உடலினால் செய்யும் நன்மையை விட அதிக அந்தஸ்த்தைப் பெறுகிறது. அது போலவே பெருமை என்ற உள்ளம் சார்ந்த பாவத்தினால் அல்லாஹ்வுக்குக் கட்டுப்படாத ஷைத்தான் இன்று வரை அல்லாஹ்வால் மன்னிக்கப்படாமல் விரட்டப்பட்டவனாகவே இருக்க வெறும் உடல் உறுப்பினால் செய்த ஆதம் நபியவர்களின் பாவத்திற்கு அவன் மன்னிப்பளித்தமை உள்ளம் சார்ந்த பாவங்களின் வன்மையை எடுத்துக் காட்டுகின்றது. மேலும் சகோதரர்களே, இன்று எம் சமூகத்தில் கட்டவிழ்க்கப்பட்டுள்ள பல்வேறு வகையான பிரச்சினைகளுக்கு மூல காரணம் எமது உள்ளமும் அதில் ஏற்பட்டுள்ள நோய்களும் ஆகும். உள்ளத்தில் உருவாகி, எமது நடத்தையில் பிரதிகூலமான விளைவுகளை ஏற்படுத்தும் எண்ணங்களே உள நோய்களாகும். ஒரு மனிதனைப் பொறுத்தவரை அவனில் ஏற்பட்டுள்ள உடல் நோய்கள் இலகுவாகக் குணப்படுத்த முடியும். ஆனால் அவனது உள்ளத்தில் குடியமர்ந்துள்ள நோய்களைக் குணப்படுத்துவது கடினமாகும். பொறாமை, பெருமை, கோபம், உலோபித்தனம், என்பவை மனித மனங்களில் பல மாற்றங்களை ஏற்படுத்தவல்ல மிகக் கொடிய குணங்களாகும். இந்தக் கொடிய குணங்களில் பாரதூரம் மிகவும் கூடிய கொடிய குணம் "பெருமை" எனும் உள நோயாகும். இதைப் பற்றிக் குறிப்பிடும் போது நபியவர்கள், "யாருடைய உள்ளத்தில் ஒரு அணு அளவேனும் பெருமை காணப்படுகிறதோ அவன் சுவனம் நுழைய மாட்டான்." எனக் குறிப்பிட்டுள்ளார்கள். மேலும் சகோதரர்களே பெருமை எனும் உள நோய் அது தொற்றியிருக்கும் ஒவ்வொரு மனிதனினதும் பண்பாடையும், பணிவையும், ந ற்குணத்தையும் இழந்து இறுதியி சுவனத்தையே இழக்கும் நிலைக்குத் தள்ளப்படுவான். அது தவிர இந்த நோயின் தாக்கத்தால் பாதிக்கப்பட்டவன் பிறரின் ஆலோசனைகளை ஏற்கும் மனநிலையை இழந்து தன்னைப் பற்றி மட்டும் சிந்திக்கும் நிலைக்குத்தள்ளப்படுவான். மேலும் தான் மாத்திரமே சிறந்தவன் எனக் கருதும் இவன் பிறரிடமிருந்து தனக்குத்தெரியாத விடயங்களைக் கற்றுக் கொள்ளவும் மாட்டான். இவனின் செயலைப் பற்றிக்குறிப்பிடும் போது நபியவர்கள் " ஒருவர் தன் முஸ்லிம் சகோதரனைத் தாழ்வாக நினைப்பது அவனது கெடுதிக்குப் போதுமானது" எனக் கூறியுள்ளார்கள். மேலும் சகோதரர்களே பெருமை என்ற நோய்க்கப்பால் இன்றைய உலகில் பெரும்பாலானவர்களிடம் காணப்படும் ஒரு நோய் பொறாமை ஆகும். இந்தப் பொறாமையானது ஒருவனுக்குத் தொற்றி விட்டால் அவனறியாமலே அந்நோய் அவனை அழித்து விடும். தன்னை விட அழகில், செல்வத்தில், அந்தஸ்த்தில் உயர்ந்தவனைப் பார்த்துப் பொறாமை கொள்ளும் மனிதனைப் பற்றிக் குறிப்பிடும் போது "நெருப்பு விறகை எரிப்பது போல நிச்சயமாக பொறாமை நன்மைகளை எரித்து விடும்." எனக் கூறினார்கள். அது தவிர இன்று எம்மத்தியில் நிகழும் பல்வேறு வகையான பிரச்சினைகளுக்கும், பிரிவினைகளுக்கும் பிரதான காரணம் இந்தப் பொறாமை தான். ஏனென்றால் ஒவ்வொரு மனிதனும் தான் பெற்றிருக்கும் அருளுக்கு அல்லாஹ்வுக்கு நன்றி செலுத்த மறந்து தான் பெற்றிராத ஆனால் பிறர் பெற்றுள்ள சில நன்மைகளுக்காகப் பொறாமை கொள்கிறான். ஆரம்பத்தில் உள்ளத்தால் தீங்கிழைக்கத் தூண்டிய பொறாமை எனும் நோய் இறுதியில் குறித்த நபருக்கு எதிராகச் செயற்படத் தூண்டுகின்றது. எம்மத்தியில் பரவலாகக் காணப்படும் மற்றுமொரு உள நோயாக உலோபித்தனத்தைக் கருத முடியும். காரணம் அல்லாஹ் தனக்களித்திருக்கும் அருட்கொடைகளைத் தான் மட்டும் பயன் படுத்தி, உலகில் தான் மட்டும் நன்றாக வாழ நினைக்கும் கொடிய உணர்வே இந்த உலோபித்தனமாகும். இந்தக் குணத்தைக் கொண்டவன் தன்னிடம் உதவி கேட்டு வருபவருக்குக் கொடுப்பதையோ, அவர்களுக்கு உதவி செய்வதையோ அடியோடு விரும்ப மாட்டான். அது தவிர இத்தகையவன் பிறர் தர்மம் செய்வதைக் கூட தடுத்து விடுவான். தன் செல்வம் பிறருக்குக் கொடுப்பதன் மூலம் குறைந்து விடும் என்ற உள நோயே இதற்குக் காரணமாகும். மேலும் இவ்வாறானவன் தனது தேவைகளைக் கூட மன நிறைவாக நிறைவேற்ற மாட்டான். மாறாக தன் செல்வம் அழிந்து விடும் என்ற பயத்தில் அரைகுறைவாக நிறைவேற்றுவான். தன் வீட்டுக்கு விருந்தினர் வருவதை கடுமையாக வெறுக்கும் இத்தைகையவன் வீட்டுக்கு வந்த விருந்தினரை வேண்டா வெறுப்பாக உபசரிப்பான். எவர்கள் உலோபித்தனம் செய்து உலோபித்தனம் செய்யுமாறு மனிதர்களையும் ஏவுகிறார்களோ; எவர் (அல்லாஹ்வின் கட்டளைகளைப்) புறக்கணிக்கிறாரோ – (இவர்களே நஷ்டவாளிகள்.) நிச்சயமாக அல்லாஹ் (எவரிடமும்) தேவையற்றவன். புகழ் மிக்கவன். (57:24) என அல்லாஹ் குறிப்பிட்டுள்ளான். நீண்டு செல்லும் இந்த உள நோய்கள் பட்டியளில் அடுத்து வருவது நாவினால் செய்யும் பாவங்களாகும். அவற்றில் பிறரைப்பற்றிப் புறம் பேசுதல், கோள் சொல்லல் என்பவை அடங்கினாலும் உள நோயின் நேரடி விளைவாக பிறரின் குறைகளைப் பகிரங்கப்படுத்துவதைக் கூறலாம். காரணம், பிறர் சிறந்த முறையில் வாழ்வதையோ மகிழ்வாக இருப்பதையோ விரும்பாமல் அவர்களின் குறைகளைத் துருவுத்துருவி ஆராய்ந்து அதைப் பிறரிடம் பல வர்ணனைகளுடன் எத்திவைப்பர். பிறரின் குறைகளை ஆராய்ந்து மாநாடு போடும் இவர்களுக்கு தங்கள் குறைகளை அறிந்து அதை நிவர்த்தி செய்யத் தயாராக இருப்பதில்லை. அப்படியே இவர்களின் குறைகளையோ குற்றங்களையோ யாராவது சொன்னால், அதை எப்படியாவது மறுத்துத் தாங்கள் ஒருபோதும் தவறு செய்வதில்லை என்று நிரூபிப்பார்கள். என் இஸ்லாமிய சகோதரர்களே உள்ளம் எனும் மறைவான உறுப்பில் ஏற்படும் நோயின் விளைவுகளில் சிலதை நாம் பார்த்தோம். அந்த வகையில் இவற்றுக்கான மருந்து எங்கு? எந்த வைத்தியரிடம் உள்ளது? சிந்தனை எழுகிறதா? அல்லாஹ் புனித அல் குர்ஆனில், "மனிதர்களே! உங்கள் இறைவனிடமிருந்து ஓர் அறிவுரை உங்களிடம் திண்ணமாக வந்திருக்கிறது. இது இதயங்களில் உள்ள நோய்களைக் குணப்படுத்தக் கூடியதாகவும், தன்னை ஏற்றுக்கொள்ளக் கூடியவர்களுக்கு வழிகாட்டக் கூடியதாகவும், ஓர் அருட்கொடையாகவும் திகழ்கின்றது." (10:57) எனக் குறிப்பிடுவதன் மூலம் உள நோய்க்கான நிவாரணியாக குர்ஆனைக் காட்டித்தருகின்றான். ஆகவே என் இஸ்லாமிய சகோதரர்களே, அல்குர் ஆன் காட்டித்தந்த முறைகளில் எமது உள நோய்களுக்கான தீர்வுகளைக் கண்டு இன்று எம் சமூகம் சந்தித்துக் கொண்டிருக்கும் பல வகையான பிரச்சினைகளுக்குத் தீர்வு கண்டு, இம்மையிலும் மறுமையிலும் வெற்றி பெறுவோம்.


source: fineweb

text: நபிகள் நாயகம்(ஸல்) நவின்றார்கள்: * பணியாட்களின் சக்திக்கு மிஞ்சிய வேலைப்பளுவை அவர்கள் மீது சுமத்த வேண்டாம். அவ்வாறு சுமத்த நேரிட்டால், அந்த வேலையில் அவர்களுக்கு நீங்கள் துணைபுரியுங்கள். * பணியாளர்களை உபசரியுங்கள். நீங்கள் உண்பதில் இருந்து அவர்களுக்கும் உணவு அளியுங்கள். * உங்களில் ஒவ்வொருவரும் பொறுப்பாளர்களே! உங்களுக்குக் கீழிருந்தவர்கள் குறித்து உங்கள் ஒவ்வொருவரிடமும் வினவப்படும். பணியாட்கள் தன் எஜமானனின் பொருட்களுக்கு பாதுகாவலன் ஆவான். அவர்களின் பொறுப்புகள் பற்றி விசாரிக்கப்படுவார்கள். * நாம் பொறுப்பில் அமர்த்தி உள்ள ஒருவர் நம்மிடமிருந்து ஓர் ஊசியை மறைத்தாலும் அல்லது அதைவிடச் சிறியதொரு பொருளை மறைத்தாலும் அதனை அவர்கள் அபகரித்துக் கொண்டார் என்றே பொருள். மறுமை நாளில் அதனைச் சுமந்த வண்ணம் வருவார். * ஒருவன் தன் கையால் உழைப்பதும் மோசடி செய்யாமல், பொய் பேசாமல் ஒருவன் நடத்தும் வாணிபமும் தான் யாவற்றிலும் சிறந்த சம்பாத்தியம். (வேதவரிகளும் தூதர் மொழிகளும் நூலில் இருந்து)


மிருதுவான போளி செய்ய கீழே கொடுக்கப்பட்டுள்ள குறிப்புகளை கவனத்தில் கொண்டுசெய்தால் சுவையாக இருக்கும்.


source: CulturaX

text: சென்னை மக்களே! இன்று முதல் ஆரம்பம்.... ரெடியா இருங்க...!!! • Seithi Solai நாடு முழுவதும் கடந்த வருடம் மார்ச் முதல் கொரோனா கோரத்தாண்டவமாடியது. இதையடுத்து கொரோனா அதிகமாக பரவி வந்ததால் ஊரடங்கு அமல்படுத்தப்பட்டது. இதனால் மக்கள் வீடுகளுக்குள்ளேயே முடங்கிக் கிடக்கும் நிலை ஏற்பட்டது. இதையடுத்து கொரோனா சற்று குறைந்த நிலையில் ஊரடங்கில் தளர்வுகள் கொண்டு வரப்பட்டதால் மீண்டும் இயல்பு வாழ்க்கைக்கு மெல்ல மெல்ல திரும்பி வருகின்றனர். இதற்கு மத்தியில் கொரோனா மீண்டும் வேகமெடுத்து வருகிறது. மேலும் தடுப்பூசி போடும் பணிகளும் தீவிரப்படுத்தப்பட்டுள்ளது. ஒரு சில மாநிலங்களில் இரவுநேர ஊரடங்கு பிறப்பிக்கப்பட்டுள்ளது. கடுமையான கொரோனா கட்டுப்பாட்டு நடவடிக்கைகளும் பின்பற்றப்பட்டு வருகிறது. இந்நிலையில் சென்னையில் இன்று முதல் மீண்டும் வீடுவீடாக காய்ச்சல் பரிசோதனை மேற்கொள்ளப்பட இருக்கிறது. மேலும் யாருக்கேனும் அறிகுறிகள் தென்பட்டால் அருகிலுள்ள கொரோனா சிகிச்சை மையத்தில் அனுமதிக்கவும் ஏற்பாடு செய்யப்பட்டுள்ளது.


முகப்புKALVINEWS 2020இந்த ஆண்டு மதிப்பெண் அடிப்படையில் மருத்துவ படிப்பு சேர்க்கை நடத்த கோரிக்கை!


2075 ஸ்ரீலங்கா பொலிஸ் திணைக்களம் ஏப்ரல் முதலாம் திகதி “சமூக வலைத்தளங்களில் வதந்திகளையோ அல்லது குழப்பங்களை ஏற்படுத்தும் தகவல்களையோ வெளியிடும் நபர்களுக்கு கடும் சட்ட நடவடிக்கை எடுக்கப்படும்” என்ற தலைப்பில் அறிக்கையொன்றை வெளியிட்டிருந்தது. இந்த நிலையில் பொலிஸ் திணைக்களத்தின் இந்த அறிக்கையை இன்று உறுதிப்படுத்திய பிரதி பொலிஸ் மா அதிபர் அஜித் ரோஹண, சமூக வலைத்தளங்களில் கொரோனா தொடர்பிலான வதந்திகளை பரப்பினால் குறைந்தபட்சம் ஐந்து வருட சிறைத் தண்டனை விதிக்கப்படும் என்று அறிவித்துள்ளார். இந்த நிலையில் ஸ்ரீலங்காவின் முன்னணி ஊடகவியலாளர் அமைப்புக்கள் கூட்டாக இணைந்து அறிக்கையொன்றை வெளியிட்டுள்ளன. அதில் நாடு ஒரு பேரிடருக்கு முகம்கொடுத்திருக்கும் நிலையில் கருத்துச் சுதந்திரத்திற்கும், மொழி பயன்பாட்டிற்கும் சில வரையரைகள் இருக்க வேண்டியது அவசியமாகின்ற போதிலும் ஜனநாயகத்துடனும், ஏனைய மனித உரிமைகளுடனும் தொடர்புபட்ட விடையங்களாக இருப்பதால் மிகவும் அவதானத்துடனும் பரந்துபட்ட புரிதலுடனும் அந்தத் தீர்மானங்கள் எடுக்கப்பட வேண்டும் என்று வலியுறுத்தியுள்ளன. பேரிடர் காலங்களில் வதந்திகளும், போலியான தகவல்களும் வெளியிடப்படுவதால் சமூகத்தில் பாரதூரமான விளைவுகளை ஏற்படுத்தும் என்பதில் மாற்றுக் கருத்து இல்லை என்பதை பொறுப்புவாய்ந்த ஊடகவியலாளர் அமைப்புக்களான தாங்களும் முழுமையாக ஏற்றுக்கொள்வதாகவும் அந்த அமைப்புக்கள் தெரிவித்துள்ளன. இதனால் அவ்வாறான வதந்திகள் மற்றும் உண்மைக்குப் புறம்பான தகவல்கள் சமூகமயப்படுத்துவதை தடுக்க நடவடிக்கை எடுக்கப்பட வேண்டும் என்பதுடன், ஊடகவியலாளர் அமைப்புக்களான தாங்களும் தனித்தும், கூட்டாகவும் இவ்வாறான தகவல்கள் சமூகமயப்படுத்துவதை தடுக்க பல்வேறு நடவடிக்கைகளை மேற்கொண்டுள்ளதாகவும் அறிவித்துள்ளன. எனினும் இவ்வாறான சந்தர்ப்பங்களில் அவற்றை தடுப்பதற்காகவெனக் கூறி கைதுசெய்து தண்டிக்க நடவடிக்கை எடுப்பது தீர்வாக அமையாது என்றும் ஊடகவியலாளர் அமைப்புக்கள் குறிப்பிட்டுள்ளன. வதந்திகளும், உண்மைக்குப் புறம்பான தகவல்களும் சமூக மயமாவதை தடுக்க வேண்டுமானால் உண்மையான தகவல்களை அதிகளவில் சமூக மயப்படுத்த நடவடிக்கை எடுக்க வேண்டும் என்றும் வலியுறுத்தியுள்ள ஊடகவியலாளர் அமைப்புக்கள், இந்த செயலால் மக்களின் உண்மையான தகவல்களை அறிந்துகொள்ளும் உரிமையும் உறுதிப்படுத்தப்படும் என்றும் தெரிவித்திருக்கின்றன. அதேவேளை வதந்திகளையும், உண்மைக்குப் புறம்பான தகவல்களை வெளியிடுவதை தடுக்கும் நடவடிக்கைகள் சமூக வலைத்தளங்களுக்கு மாத்திரமன்றி ஏராளமான பார்வையாளர்களை கொண்டிருக்கும் தொலைக்காட்சிகள் உள்ளிட்ட இலத்திரனியல் ஊடகங்களுக்கும் நடைமுறைப்படுத்தப்பட வேண்டும் என்றும் வலியுறுத்தியுள்ளன. தொலைக்காட்சிகள் உட்பட நாட்டின் பிரதான ஊடகங்கள் கொரோனா வைரஸால் ஏற்படுத்தப்பட்டுள்ள நெருக்கடியான கால கட்டத்திலும் இனவாதத்தை தூண்டும் வகையில் பொய்யான தகவல்களை பரப்பி வருவதை தடுக்கும் வகையில் ஊடகங்கள் கடைபிடிக்க வேண்டிய நெறிமுறைகள் அடங்கிய வழிகாட்டிகளை அறிமுகப்படுத்த வேண்டும் என்றும் அதன் ஊடாக சிறந்த ஊடக பாவனைக்கான வழிகாட்டிகளை பெற்றுக்கொடுக்க முடியும் என்றும் நம்பிக்கை வெளியிட்டுள்ளன. அதேவேளை பொலிஸ் தலைமையகம் வெளியிடப்படும் அறிக்கைகள் சிங்கள மொழியில் மாத்திரம் இருக்கக்கூடாது என்றும் ஊடகவியலாளர் அமைப்புக்கள் வலியுறுத்தியுள்ளன. சிங்கள மொழியில் மாத்திரம் முக்கியமான அறிக்கைகளை வெளியிடுவதால் அதிலுள்ள கட்டுப்பாடுகளை ஏனைய சமூகத்தினரால் அறிந்துகொள்ள முடியாத நிலை ஏற்படுவது மாத்திரமன்றி அவர்கள் தண்டிக்கப்படும் ஆபத்து இருப்பதாகவும் சுட்டிக்காட்டியுள்ளன. இதனால் பொலிஸ் தலைமையகம் உட்பட அரசாங்கம் வெளியிடும் அனைத்து அறிக்கைகளும் நாட்டின் நடைமுறையிலுள்ள அனைத்து நிர்வாக மொழிகளிலும் வெளியிடப்பட வேண்டிதன் அவசியத்தையும் ஊடகவியலாளர் அமைப்புக்கள் வலியுறுத்தியுள்ளன. இலங்கைத் தமிழ் ஊடகவியலாளர் ஒன்றியம்,முஸ்லீம் மீடியா போரம், சுதந்திர ஊடகவியலாளர் அமைப்பு, தொழில்சார் ஊடகவியலாளர் சங்கம், இணையத்தள ஊடகவியலாளர் அமைப்பு, இளைய ஊடகவியலாளர் சங்கம் உட்பட முன்னணி ஊடகவியலாளர் அமைப்புக்கள் இணைந்து இந்த அவசர அறிக்கையை வெளியிட்டிருக்கின்றன.


source: wikipedia

text: இந்தி (Hindi, , நவீன தரநிலை இந்தி: मानक हिन्दी) அல்லது ஹிந்தி இந்தியாவின் வட மாநிலங்களில் பெரும்பான்மையாகப் பேசப்படும் மொழியாகும். வடமொழியை அடிப்படையாகக் கொண்ட இம்மொழியில், உருது, பாரசீக, மற்றும் அரேபிய மொழிகளின் தாக்கம் அதிகமாக காணப்படுகிறது. இந்தி இந்தியாவின் அரசு ஏற்புப் பெற்ற 22 மொழிகளுள் ஒன்று. இந்திய அரசியல் அமைப்பின் பிரிவு 343 (1) இன் கீழ் இந்தி நடுவண் அரசின் அலுவலக மொழிகளுள் ஒன்றாகும். பாலிவுட் என்று அழைக்கப்படும் மும்பை படவுலகம் இந்தி உலகம் முழுவதும் பரவ காரணமாக இருக்கிறது. பரவல் இந்தி இந்தியாவின் வட பகுதி முழுவதும் பரவலாக பேசப்படுகிறது. இந்தியாவில் தில்லி, ராஜஸ்தான், அரியானா, உத்தரகண்ட், உத்தரப் பிரதேசம், மத்தியப் பிரதேசம், சத்திஸ்கர், இமாச்சல பிரதேசம், ஜார்கண்ட் மற்றும் பீகார் போன்ற மாநிலங்களில் பேசப்படுகிறது. பிற இந்திய மாநிலங்களில், தமிழ்நாடு நீங்கலாக, இரண்டாவது/மூன்றாவது மொழியாக மும்மொழி திட்டத்தின் கீழ் பயிற்றுவிக்கப்படுகிறது. பேச்சு இந்தி எண்கள் - ஏக் (एक) = ஒன்று - 'தோ (दो) = இரண்டு - தீன் (तीन) = மூன்று - சார் (चार) = நான்கு - பாஞ்ச் (पांच) = ஐந்து - சே (छः) = ஆறு - சாத் (सात) = ஏழு - ஆட் (आठ) = எட்டு - நௌ (नौ) = ஒன்பது - தஸ் (दस) = பத்து 100 - சௌ (सौ) = நூறு 1000 - ஹசார் (हजार) = ஆயிரம் பொதுவானவை நமஸ்தே = வணக்கம் கித்னா = எத்தனை ? ஊப்பர் = மேலே - பொதுவாக தொடருந்தில் பயணிக்கும் போது ஊப்பர் சீட் - மேற்படுக்கை). நீச்சே = கீழ் - பொதுவாக தொடருந்தில் பயணிக்கும் போது நீச்சே சீட் - கீழ்ப்படுக்கை). ஜாயேகா? = போகுதா? போகுமா?- எ.கா பூபசண்டா 'சாயேகா? - பூபசண்டாரா போகுதா?) ச்சாயேகா ? = வேண்டுமா ? எ.கா ச்சா சாயேகா ? - தேநீர் வேண்டுமா ? கிஸ் தரஃப் - எந்தப் பக்கம்? எ.கா கிஸ் தரஃப் ஜாயேகா - எந்தப் பக்கம் போகும் ? கத்தம் ஹோகயா = முடிவடைந்து விட்டது. கல் - நேற்று (அல்லது) நாளை ஆப்கா நாம் க்யா ஹை = உங்கள் பெயர் என்ன? மேரா நாம் ராம் ஹை = என் பெயர் ராம். மே தும்ஸே ப்யார் கர்தா/கர்தீ ஹூ = நான் உன்னை காதலிக்கிறேன். டீக் ஹை = சரி தன்யவாத் = நன்றி எழுத்துக்கள் இந்தி மொழி தேவநாகரி (देवनागरी लिपि தேவநாகரி லிபி) எழுத்துக்களில் எழுதப்படுகிறது. தேவநாகரி உயிரொலிகளையும், 33 மெய்யொலிகளையும் கொண்டுள்ளது. இது இடது பக்கத்தில் இருந்து வலமாக எழுதப்படுகிறது. இந்தி சொற்களும் அவற்றின் தமிழ் கருத்துக்களும் ஆதாரங்கள் வெளியிணைப்புகள் பொது The Union: Official Language Official Unicode Chart for Devanagari (PDF) Web Hindi Resources Hindi-Hindi-Tamil-English Dictionary (Googe Book ; By R Rangarajan) தமிழ், இந்தி, தெலுங்கு: எந்த மொழி பழமையானது, இவற்றின் வேர்கள் எங்கே உள்ளன? இந்திய-ஆரிய மொழிகள் இந்தி


கரோனா அச்சுறுத்தல் காரணமாக, 144 தடை உத்தரவு பிறப்பித்த உள்ள நிலையில், வட சென்னையில் வாழும் 60 சதவீதம் மக்கள் தினக்கூலியை நம்பி வாழ்க்கை நடத்துபவர்களாகவே உள்ளனர். தற்போது விதித்துள்ள தடை உத்தரவால் அப்பகுதி மக்கள் அத்தியவாசிய பொருட்களுக்கு கஷ்பட்டு வரும் நிலையில், ராயபுரம் தொடங்கி வட சென்னை முழுவதும் உள்ள குடும்பங்களுக்கு, தடை உத்தரவு பிறப்பித்த நாளில் இருந்து இன்று வரையிலும் எந்த எதிர்பார்ப்பும் இல்லாமல் உதவிகரம் நீட்டிவருகிறார் திரவியம் என்பவர். ஒவ்வொரு வீட்டிற்கும் சென்று 15 நாட்களுக்கான காய்கறிகள், தெருக்களில் இருப்பவர்களுக்கு உணவு, குடிதண்ணீர், மாஸ்க், போன்ற பாதுக்காப்பு உபகரணங்களையும் கொடுத்து, விழிப்புணர்வையும் ஏற்படுத்தி வருகிறார். அதேபோல பாதுகாப்பு பணியில் இருக்கும் போலீஸ்சார்களுக்கும் உணவுகளைக் கொடுத்து உதவி வருகிறார். பெரம்பூர், ராயபுரம் பகுதியில் கட்டிட்ட வேலைக்கு வந்தவர்கள் 4 நாட்களாக பசியும், பட்டினியுமாக இருந்ததை அறிந்து அப்பகுதிச் சென்று அவர்களுக்கும் உணவு வழங்கினார். அதோடு மட்டும் நின்றுவிடாமல் அரசுக்கு ஒருபடி மேலே சென்று மிகவும் நலிவுற்ற குடும்பத்தை தேர்வு செய்து அவர்களுக்கு இரண்டாயிரம் ருபாய் பணத்தை வட சென்னை காங்கிரஸ் கட்சி மாவட்ட தலைவர் எம்.எஸ். திரவியம் வழங்கினார்.


நாட்டு நடப்புகளை நன்கு கவனித்து அதனை வார்த்தைகளில் நன்கு விவரித்திருக்கிறீர்கள். நல்ல திறமை இது.


text: மானிடவியல் (Anthropology) மனித இனம் பற்றிய அறிவியல் கல்வித்துறை ஆகும். இது மனித குலத்தைச் சமூக நிலை, பண்பாட்டு நிலை, உயிரியல் நிலை போன்ற வேறுபட்ட நிலைகளில் கடந்த கால மக்களையும், சமகால மக்களையும் (அதாவது எல்லாக் காலத்து மக்களையும் எல்லா இடங்களின் மக்களையும்) ஆராயும் பரந்த விரிந்த இலக்குடையதாக உள்ளது. இது இரண்டு வகைகளில் முழுதளாவிய (holistic) தன்மை கொண்டது: இது எல்லாக் காலங்களையும் சேர்ந்த அனைத்து மனிதர்களையும், மனித இனத்தின் அனைத்து அம்சங்களையும் பற்றிக் கருத்தில் கொள்கின்றது. பண்பாடு பற்றிய எண்ணக்கருவும், மனித இயல்பு பண்பாடே எனும் கருத்தும் (notion); அதாவது எங்களுடைய இனம் உலகத்தை குறியீட்டு முறையில் விளங்கிக் கொள்வதற்கும், சமுதாய ரீதியில் குறியீட்டு முறையில் பயிலவும் பயிற்றுவிக்கவும், அக்குறியீடுகளின் அடிப்படையில் உலகத்தையும் எங்களையும் மாற்றிக் கொள்வதற்கும் ஏதுவாக முழுமையான தகுதியை வளர்த்துக் கொண்டுள்ளது என்னும் கருத்துமே மானிடவியலின் அடிப்படையாகும். ஐக்கிய அமெரிக்காவில், மானிடவியல் பாரம்பரியமாக நான்கு துறைகளாக வகுக்கப்படுகிறது: உடல்சார் மானிடவியல்: இது உயர் பாலூட்டியின் நடத்தைகள், மனித படிமலர்ச்சியியல், குடித்தொகை, மரபியல் என்பவை பற்றி ஆராய்கின்றது; இத் துறை சில சமயங்களில் உயிரியல்சார் மானிடவியல் எனவும் வழங்கப்படுகின்றது. சமூக, பண்பாட்டு மானிடவியல்: இது சமூக மானிடவியல், பண்பாட்டு மானிடவியல் ஆகிய இரண்டையும் இணைத்து உருவாகியதாகும். இந்த ஆய்வுக் களம் சமூக வலையமைப்பு, சமூக நடத்தைகள், உறவுமுறை வடிவங்கள், அரசியல், நம்பிக்கைகள், உற்பத்தி வடிவங்கள், பரிமாற்றம், நுகர்வு மற்றும் ஏனைய பண்பாட்டு வெளிப்பாடுகள் என்பவற்றை உள்ளடக்கும்; மொழிசார் மானிடவியல்: இது காலம் மற்றும் இடம் சார்ந்த நிலையில் மொழிகளின் வேறுபாடுகள், மொழியின் சமூகப் பயன்பாடு, மொழிப் பண்பாடு என்பவற்றுக்கிடையிலான தொடர்பு பற்றி ஆய்வு செய்கின்றது; தொல்பொருளியல், இது மனித சமூகங்களின் பொருள்சார் எச்சங்களை ஆராய்கிறது. (இது பொதுவாக ஒரு தனியான துறையாகவே கணிக்கப்படுகின்றது). மானிடவியல் எண்ணக்கருக்கள் நடத்தை நவீனத்துவம்(Behavioral modernity) குடியேற்றவாதம் பண்பாடு இனத்துவம் பரிமாற்றம்(Exchange) மற்றும் கொடுத்துவாங்கல் (Reciprocity) குடும்பம் பால்சார் வகிபாகம் (Gender role) உறவுமுறையும் மரபுவழியும் திருமணம் அரசியல் முறைமைகள் இனம் சமயம் வாழ்க்கை நிலை பிறபண்பாட்டுமயமாதல் (Transculturation) மானிடவியல் துறைகளும் துணைத் துறைகளும் உயிரியல் மானிடவியல் (அத்துடன்பௌதீக மானிடவியல்) சட்ட மானிடவியல் Paleoethnobotany பண்பாட்டு மானிடவியல் (சமூக மானிடவியல் எனவும் கூறலாம்) பயன்பாட்டு மானிடவியல் பண்பாட்டிடை ஆய்வு இணையவெளி மானிடவியல் அபிவிருத்தி மானிடவியல் சூழல் மானிடவியல் பொருளாதார மானிடவியல் பழங்கால இசையியல் மருத்துவ மானிடவியல் உளவியல் மானிடவியல் அரசியல் மானிடவியல் சமய மானிடவியல் (Anthropology of religion) புறப்பொருள் மானிடவியல் (Public) காட்சி மானிடவியல் இனவரைவியல் மொழியியல்சார் மானிடவியல் விளக்கமுறை மொழியியல் (Synchronic linguistics) அல்லது விளக்க மொழியியல் (Descriptive linguistics) வரலாற்றுமுறை மொழியியல் (Diachronic linguistics) அல்லது வரலாற்று மொழியியல் (Historical linguistics) இனக்குழு மொழியியல் (Ethnolinguistics) சமூகமொழியியல் தொல்பொருளியல் மேற்கோள்கள்


text: குறுந்தொகை எட்டுத்தொகையில் உள்ள நூல்களுள் ஒன்று. இந்நூல் எட்டுத்தொகை நூல்களைத் தொகுத்துச் சுட்டும் பழம்பாடலில் "நல்ல குறுந்தொகை" எனச் சிறப்பித்து உரைக்கப்படுகிறது. இந்நூல் குறைந்த அடிகள் கொண்ட பாடல்களின் தொகுப்பாக இருப்பதால் குறுந்தொகை எனப் பெயர் பெற்றது. ஏனைய பழந்தமிழ் நூல்களைப் போல் இதுவும் 400 பாடல்களின் தொகுப்பாகவே இருந்திருக்க வேண்டுமென்றும் ஒரு பாடல் இடைச் செருகலாக இருக்கக்கூடுமென்றும் சிலர் கருதுகிறார்கள். உரையாசிரியர்கள் பலராலும் அதிகமாக அதாவது 235 பாடல்கள் மேற்கோள் காட்டப்பட்டுள்ளன. ஆதலால் இந்நூலே முதலில் தொகுக்கப்பட்ட தொகை நூலாகக் கருதப்படுகிறது. இது பலவகையிலும் நற்றிணை, அகநானூறு ஆகிய பாடல் தொகுப்புகளை ஒத்தது. இந்நூலைத் தொகுத்தவர் பூரிக்கோ எனினும் தொகுப்பித்தவர் பெயர் இதுவரை கிடைக்கப்பெறவில்லை என்பது குறிப்பிடத்தக்கதாகும். சங்க இலக்கிய பாடல் நற்றிணை நல்ல குறுந்தொகை ஐங்குறுநூறு ஒத்த பதிற்றுப்பத்து ஓங்கு பரிபாடல் கற்றறிந்தா ரேத்துங் கலியோடு அகம் புறம் என் றித்திறத்த எட்டுத் தொகை முருகு பொருநாறு பாணிரண்டு முல்லை பெருகு வளமதுரைக் காஞ்சி- மருவினிய கோலநெடு நல்வாடை கோல்குறிஞ்சிப் பட்டினப் பாலை கடாத்தொடும் பத்து பாடியோர் இத்தொகுப்பில் அமைந்துள்ள 401 பாடல்களை 206 புலவர்கள் பாடியுள்ளனர். இந்நூலில் அமைந்துள்ள 10 பாடல்களுக்கு ஆசிரியர் பெயர் தெரியவில்லை. ஆனால் அப்பாடல்களின் சிறப்பு நோக்கி அதில் அமைந்த சிறப்புத் தொடர்களையே ஆசிரியர் பெயர்களாக அமைத்து வழங்கினர். அவர்களில் 'அணிலாடு முன்றிலார்' (குறுந்.பா.41), 'செம்புலப்பெயல் நீரார்' (குறுந். பா.40), 'குப்பைக் கோழியார்'(குறுந்.பா.305), 'காக்கைப் பாடினியார்'(குறுந்.பா.210), 'விட்ட குதிரையார்'(குறுந்.பா.74) 'மீனெறி துாண்டிலார்'(குறுந்.பா.54) ' ஓரேருழவனார்' (குறுந்.பா.131.), 'காலெறி கடிகையார்' (குறுந்.பா.267),கல்பொரு சிறுநுரையார்' (குறுந்.பா.290), முதலானோர் உவமைச் சிறப்பால் பெயர் பெற்ற ஆசிரியர்கள் 18 பேர் இந்நூலில் காணப்படுகிறார்கள். கடவுள் வாழ்த்து பாடியவர் பாரதம் பாடிய பெருந்தேவனார். நூலமைப்பு குறுந்தொகை நான்கு முதல் எட்டு வரையான (307,391-ஆம் பாடல்கள் 9 அடிகளால் ஆனது) அடிகளைக் கொண்டமைந்த 405 பாடல்களின் தொகுப்பு ஆகும். இந்நூல் அகப்பொருள்களை அகவற்பாக்களால் கூறுகின்ற போதும் முதற்பொருள் மற்றும் கருப்பொருட்களை விட உரிப்பொருளுக்கே சிறப்பிடம் தந்துள்ளது. இதில் வருணனைகள் குறைந்தும் உணர்வு மிகுந்தும் காணப்படுகின்றன. பொருளுக்கேற்ற பொருத்தமான உவமைகள் கொண்டு கருப்பொருளின் பின்னணியில் மாந்தர்களின் அகத்தெழும் உணர்ச்சிகளைச் சிறந்த முறையில் சித்தரித்துக் காட்டுபவை குறுந்தொகைப் பாடல்களாகும். குறுந்தொகை பழைய உரைகள் இந்த நூலின் முதல் 380 பாடல்களுக்குப் ‘பேராசிரியர்’ உரை எழுதியுள்ளார். பேராசிரியர் உரை எழுதாத அடுத்த 20 பாடல்களுக்கு ‘நச்சினார்க்கினியர்’ உரை எழுதிச் சேர்த்துள்ளார். நச்சினார்க்கினியர் தாம் எழுதிய தொல்காப்பிய உரையில் (அகத்திணையியல் நூற்பா 46) பேராசிரியரின் குறுந்தொகை உரையை மேற்கோளாக எடுத்தாண்டுள்ளார். இந்த இரண்டு உரைகளும் இன்று கிடைக்கவில்லை. குறுந்தொகை காட்டும் செய்திகள் குறுந்தொகைப் பாடல்களில் சோழன் கரிகால்வளவன், குட்டுவன், திண்தேர்ப் பொறையன், பசும்பூண் பாண்டியன், போன்ற பேரரசர்கள் மற்றும் பாரி, ஓரி, நள்ளி, நன்னன் போன்ற சிற்றரசர்கள் பற்றிய வரலாற்றுக் குறிப்புகள் இடம் பெறுகின்றன. 'கொங்குதேர் வாழ்க்கை' என்ற இரண்டாம் பாடல் இறையனார் பாடி, தருமி என்ற புலவருக்குப் "பொற்கிழி" வழங்கச் செய்தது சிறந்த வரலாற்றுச் சான்றாகும். நிலத்தினும் பெரிதே வானினும் உயர்ந்தன்று நீரினும் ஆரளவின்றே சாரல் கருங்கோற் குறிஞ்சிப் பூக்கொண்டு பெருந்தெனிழைக்கும் நாடனோடு நட்பே. (குறுந்.பா.3.) என்ற பாடல் தலைவனின் அன்பின் ஆழத்தையும் தலைவியின் நம்பிக்கையையும் எடுத்துரைக்கிறது."வினையே ஆடவர்க்கு உயிரே"- என்ற தொடர் ஆண்களின் கடமையைக் கூறுகிறது. பதிப்பு வரலாறு சுவடிகளில் எழுதப்பட்டுப் பயன்படுத்தப்பட்டு வந்த இந்நூல் பிற்காலத்தில் அழிந்துபோகும் நிலை எய்தியபோது, பல சுவடிகளைச் சோதித்து முதன்முதலில் திருக்கண்ணபுரத்தைச் சேர்ந்த திருமாளிகைச் சௌரிப் பெருமாளரங்கன், தான் இயற்றிய புத்துரையுடன் 1915-ஆம் ஆண்டு பதிப்பித்து வெளியிட்டார். இதன் பின்னர் வேறு பலரும் வெளியிட்டுள்ளனர்." இவற்றையும் பார்க்க குறுந்தொகை பாடிய புலவர் வரிசை குறுந்தொகை உரை வெளி இணைப்புகள் குறுந்தொகைப் பாடல்கள் - பாடல் மூலம், பாடல்களின் செய்தி, தமிழ் மற்றும் ஆங்கில விளக்கத்துடன் குறுந்தொகை - இலக்கியம் குறுந்தொகை PDF குறுந்தொகை - அறிமுகம் - காயத்திரி குறுந்தொகை மூலமும் எளிய உரையும் அடிக்குறிப்புகள் தொகை நூல் எட்டுத்தொகை


கதை ரொம்ப நல்லாயிருக்கு,வாழ்த்துக்கள்!!


பெண் மென்பொறியாளரை கொடூரமாக தாக்கி வழிப்பறி: குற்றவாளிகளை கைது செய்ய 5 தனிப்படைகள் அமைப்பு- Dinamani பெண் மென்பொறியாளரை கொடூரமாக தாக்கி வழிப்பறி: குற்றவாளிகளை கைது செய்ய 5 தனிப்படைகள் அமைப்பு By DIN | Published on : 14th February 2018 12:05 PM | அ+அ அ- | சென்னை அருகே பெண் மென்பொறியாளரை கொடூரமாக தாக்கி வழிப்பறி செய்தவர்களைப் பிடிக்க 5 தனிப் படைகள் அமைக்கப்பட்டுள்ளன. ஆந்திர மாநிலம், விஜயவாடாவைச் சேர்ந்த 26 வயதுடைய இளம்பெண், சென்னை அருகேயுள்ள நாவலூரில் உள்ள தனியார் நிறுவனத்தில் மென்பொருள் பொறியாளராக பணிபுரிகிறார். இதற்காக அவர், தாழம்பூரில் தனது தோழிகளுடன் ஒரு வாடகை வீட்டில் தங்கியிருக்கிறார். இந்நிலையில், அவர் திங்கள்கிழமை நள்ளிரவு பணி முடிந்து தனது மொபெட்டில் பெரும்பாக்கம் அருகே உள்ள நுக்கம்பாளையத்தில் வசிக்கும் தனது சகோதரியை பார்க்க புறப்பட்டு சென்றார். அவர் தாழம்பூர்-பெரும்பாக்கம் சாலையில் செல்லும்போது, அவரை பின் தொடர்ந்து மோட்டார் சைக்கிளில் சிலர் சென்றுள்ளனர். அவர் மேடவாக்கம் அரசன் கழனி பகுதியில் சென்றபோது, மோட்டார் சைக்கிளில் வந்தவர்கள் அப்பெண்ணை இரும்பு கம்பியால் தாக்கியுள்ளனர். நிலைதடுமாறி மொபெட்டில் இருந்து கீழே விழுந்த அப்பெண்ணை அருகேயுள்ள காலி இடத்துக்கு தூக்கிச் சென்று, விலை உயர்ந்த ஐ-போன், அவர் அணிந்திருந்த 4 பவுன் தங்க நகைகள், அவர் வந்த மொபெட் ஆகியவற்றை பறித்துக் கொண்டு தப்பியுள்ளனர். சில மணி நேரம் கழித்து மயக்கம் தெளிந்து எழுந்த அப்பெண்ணின் சத்தம் கேட்டு அவ்வழியாக வந்த வாகன ஓட்டிகளும், பொதுமக்களும் அப்பெண்ணை பார்த்துள்ளனர். பலத்த காயத்துடன் உயிருக்குப் போராடிக் கொண்டிருந்த அப்பெண் குறித்து பள்ளிக்கரணை காவல் நிலையத்துக்கு தகவல் அளிக்கப்பட்டது. உடனடியாக அப்பெண் மீட்கப்பட்டு பெரும்பாக்கத்தில் உள்ள ஒரு தனியார் மருத்துவமனையில் சிகிச்சைக்காக அனுமதிக்கப்பட்டார். தகவலறிந்த சென்னை காவல்துறை கூடுதல் ஆணையர் எம்.சி.சாரங்கன், இணை ஆணையர் டி.எஸ்.அன்பு, பரங்கிமலை துணை ஆணையர் எம்.எஸ்.முத்துசாமி ஆகியோர் சம்பவ இடத்துக்கு செவ்வாய்க்கிழமை காலை சென்று விசாரணை மேற்கொண்டனர். பள்ளிக்கரணை போலீஸார் வழக்குப் பதிந்தனர். 5 தனிப்படைகள்: குற்றவாளிகளைக் கண்டறிந்து கைது செய்ய துணை ஆணையர் எம்.எஸ். முத்துசாமி தலைமையில் 5 தனிப்படைகளை அமைத்து சென்னை பெருநகர காவல் ஆணையர் அ.கா.விசுவநாதன் உத்தரவிட்டார். தனிப்படை போலீஸார் இச்சம்பவத்தில் ஈடுபட்ட நபர்கள் குறித்து தீவிர விசாரணை நடத்தி வருகின்றனர். இச்சம்பவத்தால் அப்பகுதியில் பெரும் பரபரப்பு ஏற்பட்டுள்ளது. வட மாநில இளைஞர்களிடம் விசாரணை: இச்சம்பவம் தொடர்பாக தனிப்படை போலீஸார் பல்வேறு கோணங்களில் விசாரணை நடத்தி வருகின்றனர். முக்கியமாக, அந்தப் பகுதியில் கட்டுமானப் பணி, ஹோட்டல் பணி உள்ளிட்ட பல்வேறு பணிகளில் ஈடுபட்டு வரும் தொழிலாளர்களைப் போலீஸார் விசாரணை வளையத்துக்குள் கொண்டு வந்துள்ளனர். அவர்கள் திங்கள்கிழமை இரவு எங்கிருந்தார்கள் என்பது குறித்து விசாரணை நடத்தினர். இதில் சந்தேகத்துக்குரிய நபர்களிடம் தொடர்ந்து விசாரணை நடத்தப்பட்டு வருகிறது. அதேபோல, ஏற்கெனவே குற்ற வழக்குகளில் தொடர்புடைய நபர்களிடமும் போலீஸார் விசாரணை நடத்துகின்றனர். சைபர் குற்றப் பிரிவு போலீஸார், சம்பவம் நடந்த நேரத்தில் அப்பகுதியில் இருந்த செல்லிடப்பேசி தொடர்புகளை ஆய்வு செய்து வருகின்றனர். சந்தேகத்துக்குரிய வகையில் இருந்த செல்லிடப்பேசி எண்களில் பேசிய நபர்களிடம் சைபர் குற்றப்பிரிவு போலீஸார் விசாரணை செய்கின்றனர். குற்றவாளிகளின் புகலிடமா? சென்னை புறநகர் பகுதியில் போலீஸாரின் கண்காணிப்பு குறைவாக இருப்பதால், குற்றவாளிகளின் புகலிடமாக மாறி வருவதாக பொதுமக்கள் புகார் கூறுகின்றனர். கடந்த வாரம் சென்னை புறநகர் பகுதியான மலையம்பாக்கத்தில் சுமார் 100 ரௌடிகள் திரண்டு, பிறந்தநாள் கொண்டாடிய சம்பவம் தமிழகத்தையே அதிர்ச்சி அடைய வைத்தது. இதில் 75 பேர் கைது செய்யப்பட்டாலும், காவல்துறை நடவடிக்கை பொதுமக்களை திருப்திப்படுத்தவில்லை. இந்நிலையில் பள்ளிக்கரணை அருகே பெண் மென்பொறியாளரை இரும்பு கம்பியால் தாக்கி நகை, மொபெட் ஆகியவற்றை திங்கள்கிழமை வழிப்பறி செய்த சம்பவம் சென்னை மக்களை மீண்டும் அதிர்ச்சி அடைய வைத்துள்ளது. 45 நிமிடம் கேட்பாரற்று கிடந்தார் பள்ளிக்கரணை அருகே வழிப்பறி சம்பவத்தில் தாக்குதலுக்குள்ளான பெண் மென்பொறியாளர் சுமார் 45 நிமிடம் கேட்பாரற்று கிடந்தது பொதுமக்களை அதிர்ச்சி அடையச் செய்துள்ளது.பெண்ணிடம் வழிப்பறியில் ஈடுபட்ட நபர்கள், சம்பவ இடத்தில் இருந்து சுமார் 10 மீட்டர் தூரத்தில் உள்ள காலி இடத்தில் உள்ள புதருக்கு இழுத்துச் சென்றுள்ளனர். அந்த புதரில் 45 நிமிடம் பலத்த காயத்துடன் அந்த பெண் உயிருக்கு போராடியிருக்கிறார். போலீஸாருக்கு தகவல் கிடைத்த பின்னர், அந்த பெண் அங்கிருந்து மீட்கப்பட்டு மருத்துவமனையில் சேரக்கப்பட்டிருக்கிறார். போலீஸார் விசாரணையில், நள்ளிரவு 11.15 மணியில் இருந்து 12 மணிக்குள் சம்பவம் நடந்திருக்க வேண்டும் எனத் தெரியவந்துள்ளது. இச்சம்பவத்தில் ஈடுபட்டவர்கள், அந்த பெண்ணின் முகத்தை சிதைக்கும் வகையில் தாக்கியிருப்பதால் சொந்த பகையின் காரணமாக அவர் தாக்கப்பட்டாரா என்ற கோணத்திலும் போலீஸார் விசாரித்து வருகின்றனர். 3 அறுவை சிகிச்சை வழிப்பறியின்போது தாக்குதலில் பலத்த காயமடைந்து தனியார் மருத்துவமனையில் சிகிச்சைக்கு அனுமதிக்கப்பட்ட ஆந்திர மாநிலம், விஜயவாடாவைச் சேர்ந்த 26 வயதுடைய இளம்பெண்ணுக்கு 3 அறுவை சிகிச்சைகள் செய்யப்பட்டதாக தெரிகிறது. நரம்பியல், முகம், தாடை சீரமைப்பு மற்றும் பிளாஸ்டிக் அறுவை சிகிச்சை மருத்துவர்கள் அவருக்கு 3 அறுவை சிகிச்சைகளை செய்துள்ளனர் என்று காவல்துறை வட்டாரத்தில் தெரிவித்தனர்.


பருத்தி சாகுபடியில் கலப்பு உரத்திற்கான தொழில்நுட்பங்கள் என்னென்ன? தகவல் உள்ளே... What are the techniques for mixed fertilizer in cotton cultivation? Information inside ... First Published Apr 11, 2018, 1:36 PM IST 1. மண்புழு உரம் சுயசார்புடைய பசுந்தாள் உரங்கள் மற்றும் தொழுவுரம் ஆகிய மண்ணின் அங்ககத் தன்மையை அதிகரிக்கும் காரணிகளாகும்.இருப்பினும் சி சூழ்நிலைகளுகடகு இவைகளால் தேவையை முழுவதுமாக பூர்த்தி செய்ய முடிவதில்லை. ஏராளமாந மண்ணின் கழிவுகள் மற்றும் தாவர பொருட்கள் வெருமனே எரிக்கப்படுகின்றன. இதற்காக பண்ணைக் கழிவுகள் மற்றும் தாவர பொருட்களை மறுசுழற்சி செய்வதன் மூலம் உபயோகப்படுத்த முடியும். நவீன கருத்துக்களின் அடிப்படையில் மண்புழுக்கள் மற்றும் பூஞ்சானங்கள் இந்த சுழற்சிக்கு பயன்படுகின்றன.இந்திய மண்புழு இனத்தை சேர்ந்த எசேனியா புடிடா என்ற இனம் பண்ணைக்கழிவுகளை ஒருமாத காலத்தில் மண்புழு உரமாக மாற்றிவிடுகிறது. மேலும் பாலிதீன் தவிர மற்றவைகளை மக்கச் செய்துவிடுகிறது. மண்புழு உரம் தயாரிக்க 15-25 செமீ உயர படுக்கையினை தயார் செய்ய வேண்டும். இந்த படுக்கையின் நீள அகலம் பண்ணைக் கழிவுகளில் கிடைப்பதை பொருத்து அமைத்துக் கொள்ளலாம். இந்த படுக்கைகள் நடுவில் உயர்ந்தும் பக்கவாட்டில் சரிவாக இருக்குமாறும், (வடிகால் வசதியை ஏற்படுத்துவதற்காக) கூடுமானவரை நிழலில் இருக்குமாறும்அமைத்துக்கொள்ள வேண்டும். மண்புழுக்கள் வெளிச்சத்தை விரும்புவதில்லை. அதனால் படுக்கைகளை மூடி வைத்திருக்க அறிவுறுத்தப்படுகிறது.மேலும் இருளானது மக்கும் காலத்தைக் குறைக்கிறது. படுக்கையின் மூதல் அடிக்கில் லேசான பொருட்களான கோதுமை/சோயபீன் தோலினை அடுக்கவும். பின் சாண கரைசலை லேசாக தெளிக்கவும். ஒரு கிலோ மண்புழுக்களை 10 மீட்டர் நீளம்2மீட்டர் அகலம் உள்ள படுக்கையில் விடவும். இதற்கு மண்புழு முட்டைகள் அல்லமு மண்புழு உரத்தில் உள்ள கரிய மண்புழுக்களையே உபயோகப்படுத்தலாம். களைகள், நறுக்கிய இலை, தழைகள், பண்ணைக் கழிவுகள், வீட்டுக்கழிவுகள் மற்றும் மற்ற மக்க சுடிய பொருட்கள் அனைத்தையும் இந்த படுக்கையின் மீது போட்டுக் கொள்ளவும். இந்த படுக்கையை லேசான ஈரப்பதம் இருக்குமாறு அடிக்கடி நீரை தெளித்து வர வேண்டும். ஆனால் நனைந்து விடக் கூடாது. இதற்கு உகந்த ஈரப்பதம் மற்றும் வெப்பநிலை (27-330செ) மக்க எடுத்துக் கொள்ளும் காலம் 40-50 நாட்கள். மண்புழுவின் எச்சத்தில் தோராயமாக 1.2-1.4% மணிச்சத்துக்களும் அடங்கியுள்ளன. இந்த சத்தக்கள் படுக்கை மற்றும் மக்க வைக்கப்படும் பொருட்களை பொருத்து மாறுபடும். மண்புழுவின் எச்சத்தில் அது எடுத்துக்கொள்கின்ற பொருட்களைவிட தழைச்சத்துக்கள் அதிக அளவில் அடங்கியுள்ளது.


text: முனைவர் மு.இளங்கோவன் - Dr. Mu. Elangovan: January 2010 தமிழ் எழுத்தைத் திருத்த வேண்டும் என்பவர்கள், தந்தை பெரியார் திருத்தி எழுதியதை முன்னுதாரணமா கக் காட்டுகின்றனர். பெரியார் ண,ல,ள,ற,ன என்ற ஐந்து எழுத்துகளும் ஆ,ஐ.ஒ,ஓ, என்னும் நான்கு எழுத்துகளுடன் இணைந்த(ணா,ணை,ணொ,ணோ,லை, ளை,றா, றொ,றோ,னா,னை,னொ,னோ என்று ) 13 எழுத்து வடிவங்களைச் சீர்மைப்படுத்தினார். இது சீர்மைப்படுத்தம் ஆகும். முன்பே பெரியார் எழுத்துத் திருத்தம் தேவை என்று வலியுறுத்தியதுடன் அதனை 1935 முதல் தம் விடுதலை ஏட்டில் நடைமுறைப்படுத்தினார். பல ஆண்டுகளுக்குப் பிறகு 1978 இல் தமிழ்நாட்டு அரசு தந்தைபெரியாரின் வடிவ மாற்றத்தினை ஏற்றுக்கொண்டு அனைவரும் பின்பற்ற வேண்டும் என்று ஓர் ஆணையிட்டது. தமிழ் இணையப் பல்கலைக்கழகத்தில் எழுத்துச்சீர்திருத்தம் தொடர்பிலான பாடம் 1.அறிஞர் வா.செ.குழந்தைசாமி அவர்களின் பேச்சு 2.எழுத்துச் சீர்திருத்தம் என்னும் சீரழிவுப்போக்கு,கனடாவில் வாழும் பேராசிரியர் செல்வா கட்டுரை இங்கே 3.தமிழ் விக்கிப்பீடியாவில் எழுத்துச்சீர்திருத்தம் பற்றி இங்கே 2திரு.இரவியின் கட்டுரை இங்கே 4.மலேசியா திரு.சுப.நற்குணன் கட்டுரை இங்கே 5.தமிழ் இணையப் பல்கலைக்கழகத்தின் பாடத்திட்டத்தில் எழுத்துச்சீர்திருத்தம் பற்றிய கட்டுரையறிய எழுத்து மாற்ற வரலாறு என்ற பகுதியைப் பார்க்கவும் 6.திருவாளர் பெரியண்ணன் சந்திரசேகரன் அவர்களின் அரிய கட்டுரை 7.கணியத்தமிழ் நிறுவனம் வா.செ.கு எழுத்துருக்கான அறிவிப்பு at முற்பகல் 6:43 21 comments Labels: செம்மொழி மாநாடு, தமிழ் எழுத்துச் சீர்திருத்தம், தமிழ்ஓசை at பிற்பகல் 11:38 2 comments at முற்பகல் 7:38 4 comments புதுச்சேரி இலக்கியம் கலை இலக்கிய நூல் விற்பனையகத்தில் மலையகத் தமிழர், எழுத்தாளர், "கொழுந்து" திங்களிதழ் ஆசிரியர் அந்தனி சீவா அவர்கள் "ஈழ இலக்கியம் ஒரு பார்வை" என்ற தலைப்பில் சிறப்புரையும் கலந்துரையாடலும் நிகழ்த்த உள்ளார்.எழுத்தாளர் சூரியதீபன் (பா.செயப்பிரகாசம்)அவர்கள் தலைமையில் நடைபெறும் நிகழ்வில் பாவலர் சீனு.தமிழ்மணி அவர்கள் வரவேற்புரையும் கலை இலக்கியப் பெருமன்றப் பொறுப்பாளர் மு.சி.இரா அவர்கள் நன்றியுரையும் ஆற்றுகின்றனர். அனைவரையும் இலக்கியம் அமைப்பு வரவேற்கிறது. நாள்: 26.01.2010 நேரம்: சரியாக மாலை 06.00 மணி இடம்: இலக்கியம்,141,மேல்மாடி,இலெனின் வீதி,குயவர்பாளையம்,புதுச்சேரி. தொடர்புக்கு : பாவலர் சீனு.தமிழ்மணி +91 9443622366 at பிற்பகல் 12:23 0 comments Labels: இலக்கியம் கலை இலக்கிய அமைப்பு, நிகழ்வுகள், புதுச்சேரி at பிற்பகல் 10:48 0 comments மரபுமீறி எழுதினால் ஒரு சாகித்திய அகாதெமிப் பரிசிலோ, அரசின் உயர் பரிசில்களோ அல்லது தனியார் அமைப்புகள் வழங்கும் பரிசிலோ இப்பொழுதெல்லாம் கிடைத்துவிடுகிறது என்று இளைஞர்கள் பலரும் புதுப்பாவில் புகுந்து விளையாடும்(!)போக்கு தமிழ்ப்பா உலகில் நிலவுகிறது.பழந்தமிழ் இலக்கியங் களிலோ,பாரதி,பாவேந்தர்,பெருஞ்சித்திரனார்,தங்கப்பா,சுரதா,முடியரசன்,புலமைப்பித்தன்,காசி ஆனந்தன் போன்ற மரபறி புலவர்களின் நூல்களிலோ சிறிதும் பயிற்சியில்லாமல் நாளும் புற்றீசல் போல் புதுப்புது நூலட்டைகளில் வாழும் இப்போலிப் பாவலர்களின் எழுத்துகளைக் கண்டு மனம் சாம்பிக் கிடந்த எனக்கு அம்மா மாநி அவர்களின் குறளாயிரம் என்னும் நூல் படிக்கும் வாய்ப்பால் மகிழ்ச்சி ஏற்பட்டது.பாவேந்தர் பிறந்த மண்ணில் உயிரோட்டமாகக் குறட்பாவில் எழுதும் வல்லமையுடைய பெண்பாவலர் கண்டு உள்ளபடியே மகிழ்கிறேன். அகவை முதிர்ந்த அண்மைக் காலத்தில்தான் இவர்கள் அறிஞர் இரா.திருமுருகனார்,பாட்டறிஞர் இலக்கியன் போன்ற அறிஞர் பெருமக்களிடம் முறையாக யாப்பறிந்து பாடல்புனைய வந்துள்ளார்.எடுத்த எடுப்பில் கட்டளைக்கலித்துறை,கலி விருத்தம் என்று இவர் பேச்சில் யாப்புலகச்சொற்கள் புறப்பட்டு வருவதை உரையாடலில் கண்டு உவகையுற்றேன்.தொடர்ந்து பல மரபு நூல் படைக்கும் திட்டம் உள்ளதை அறிந்து நெஞ்சார வாழ்த்துகிறேன். குறட்பாவில் திருவளுவர் பெருமானுக்குப் பிறகு பலர் பாவினைப் புனைந்திருந்தாலும் எந்த நூலும் திருக்குறள் அளவிற்கு மக்களிடம் அறிமுகம் ஆகாமல் போய்விட்டன.என் பேராசிரியர் இசைமேதை வீ.ப.கா.சுந்தரம் அவர்கள் அருட்குறள் என்று ஒரு நூல் எழுதியுள்ளதையும் அறிஞர் வ.சுப. மாணிக்கனாரின் மாணிக்கக்குறளையும் பேராசிரியர் தங்கப்பா அவர்கள் குறள்வடிவில் ஒரு நூல் எழுதி வருவதையும் யான் அறிவேன்.நண்பர் ய.மணிகண்டன் அவர்கள் இத்தகு முயற்சியில் இறங்கியவர் என்பதும் இங்குக் குறிப்பிடத்தகுந்தது. திருவள்ளுவர் இருந்திருந்தால் இந்த உள்ளடக்கத்தில்தான் குறட்பாக்களை எழுதியிருப்பார் என்று எண்ணும் அளவுக்கு மாநி அவர்கள் இருபது,இருபத்தொன்றாம் நூற்றாண்டு மக்கள் வாழ்க்கைக்கு முதன்மை வழங்கி இந்த நூலை எழுதியுள்ளார். மக்கள் வாழ்க்கையில் உள்ள பல்வேறு சிக்கல்களை நினைவூட்டும் முகமாகவும்,மாந்த வாழ்வைச் சிக்கலின்றி எவ்வாறு அமைத்துக்கொள்வது என்று வழிகாட்டும் வகையிலும் பல குறட்பாக்கள் உள்ளன.திருக்குறளின் கருத்துகளைத் தழுவியும் பல குறட்பாக்கள் உள்ளன.மற்ற அறிஞர் பெருமக்களின் நூல் செய்திகளை நினைவூட்டும் வகையிலும் பல குறட்பாக்கள் உள்ளன. மக்களின் வாழ்க்கைக்கு மிகப்பெரும் அச்சுறுத்தலாக உள்ள உடல்தேய்வு(எயிட்சு)நோய் முதல் ஞெகிழிகள் பயன்பாட்டால் இயற்கைச்சீரழிவு ஏற்படுகிறது என்பது வரையில் வாழ்க்கையை முதன்மைப்படுத்தும் பல குறட்பாக்களைத் தெளிந்த நடையில் இயற்றியுள்ளதைக் காணலாம்.மிகவும் பயிற்சி பெற்ற பாவல்லாருக்குதான் சுருங்கிய வடிவான குறட்பா யாப்பில் பாவடிக்க முடியும்.ஆனால் வளர்ந்து வரும் பாவலரான மாநி அவர்கள் சில தெறிப்பான குறட்பாக்களையும் உள்ளத்தில் பதியும் குறட்பாக்களையும் தந்துள்ளார். கடவுள்,வழிபாடு எனும் தலைப்பில் தொடங்கும் நூலில் வானம் நிலவு என்ற தலைப்புகளில் இயற்கை போற்றும் குறட்பாக்கள் உள்ளத்தில் தங்குகின்றன. "அந்தியில் வந்திடும் அந்த நிலாவும் பந்தியில் அப்பளமாய்ப் பார்"(23) எனவும் "மின்மினிக் கூட்டமாய் மேல்வானில் விண்மீன்கள் என்னே கலையின் எழில்"(24) எனவும் "வானமே கூரையாய் வாழும் ஏழைக்குத் தானமாய் நின்றது வான்"(30) எனவும் "வெட்டி எடுத்த விரல் நகம் வானில்காண் குட்டிப்பிறை நிலவின் கூன்"(33) எனவும் இடம்பெறும் குறட்பாக்கள் மீண்டும் ஓர் அழகின்சிரிப்பை-சிலிர்ப்பை நமக்கு நினைவூட்டுகின்றன. "ஓட்டைச் சுமந்துமே ஊர்ந்திடும் நத்தையென ஏட்டைச் சுமக்கும் இளசு"(55) எனும் குறட்பா இன்றைய பிஞ்சு மழலைகள் சுமக்கும் பொத்தகப் பொதிகளை நினைவூட்டி வருத்துகிறது.இக்குறட்பாவில் உவமை காட்டி விளக்கும் பாவலர் ஆசிரியராக இருந்து மாணவர்களை வளர்த்தெடுத்த தாயுள்ளத்தினர் என்பதால் இவரால் மிகச்சிறப்பாகப் படம்பிடிக்கமுடிகின்றது. தமிழும் தமிழரும் பல வகையில் கலப்புண்டு கிடக்கும் சூழலில் தமிழில் பிறமொழிச்சொற்கள் கலப்பதைக் குறட்பாக்கள் சில கண்டிக்கின்றன.அதுபோல் தமிழர்கள் தங்கள் தலைப்பு எழுத்தைக்கூடத் தமிழில் பொறிக்காமல் பிறமொழியில் ஒப்பமிடுவதை வருத்தத்துடன் நூலாசிரியர் கண்டிக்கிறார். "செம்மைத் தமிழ்மொழியில் சேர்க்காதீர் வேற்றுமொழி"(65) என்று ஆணையிடுவதிலிருந்தும் "தமிழ்க்கை யெழுத்தா? தகுமா எனவே தமிழரே கேட்டிடல் தாழ்வு"(66) என்று பாடுவதிலிருந்தும் பாவலரின் தமிழுள்ளம் நமக்கு நன்கு விளங்குகிறது. அரசுகள் தமிழகத்திலும்,புதுச்சேரியிலும் தமிழில் தம் ஊழியர்கள் கையொப்பமிடவேண்டும் என ஆணைகள் பிறப்பித்தும் எருமைத்தமிழர்கள் அசைந்துகொடுத்த பாடில்லை.சில தமிழாசிரியன்மாரே தமிழில் கைச்சாத்திடாத இழிநிலைமையை என்னென்பது?ஓர் மரபுவழி தமிழ்கற்ற குடும்பம் சார்ந்த ஓர் தமிழ்ஆசானே கையொப்பத்தை ஆங்கிலத்தில் இடுவதைக் காணும்பொழுது நெஞ்சு பதைக்கிறது.இவர்களிடம் உருவாகும் மாணவர்களுக்கு எங்கிருந்து தமிழ்ப்பற்று வரும்? "கெடல் எங்கே தமிழின் நலம் அங்கெல்லாம் தலையிட்டுக் கிளர்ச்சி செய்க"என்ற பாவேந்தர் நடமாடிய மண்ணில் இத்தகு பேரவலம் நடப்பதுதான் நெஞ்சை அதிரச்செய்கிறது.பிறநாட்டார் யாரும் இதுபோன்ற செயலுக்கு நாணாமால் இருக்கம்மாட்டார்கள்.இவற்றையெல்லாம் கடிந்துரைப்பதில் இக்குறட்பாக்கள் வலிவுடன் இயங்குகின்றன. தமிழினிமை பற்றி பாடும் பாவலர் மாநி அவர்கள் "காவடியும் சிந்தும்,கவின்கண்ணிச் சந்தமும் யாவரும் இன்புறும் யாப்பு" என்று பாடுவதில் ஒரு நுட்பம் தங்கியிருப்பதை நாம் உணரவேண்டும். முனைவர் இரா.திருமுருகனார்தான் இத்தகு காவடிச்சிந்து,கண்ணி,சந்தம் பாடுவதில் தமிழகத்திலேயே பேரறிவு பெற்றவர்கள்.அவர்களிடம் பயின்றதனால் ஆசிரியரைச் சிறப்பிக்கும் வகையில் இதனைப் பதிவு செய்துள்ளார்.சிந்து,வண்ணம் என்றால் நமக்கு முனைவர் இரா.திருமுருகனார் நினைவுக்கு வருவதுபோல் நம் பாவலர் மாநி அவர்களுக்கு அவர் ஆசிரியர் சிறப்புற்ற துறைகள் நினைவுக்கு வந்தன போலும்(!). தமிழ்ச்சூழல் நலம்பெற பாடிய பாவலர் சுற்றுச்சூழல் சிறப்புறவும் பாடியுள்ளார். "சாய்க்கடைநீர் வீதியில் தங்கக் கொசுக்களும் பாய்விரிக்க நோய்வரப் பாழ்(103) என்று இயல்பான நடையில் நமக்கு அறிவுரை பகர்கின்றார். குறிஞ்சி,மருதம் ,நெய்தல்,பாலை நிலங்கள் பற்றி பாடும் பகுதிகள் நமக்குச் சங்க நூல்களையும் சிற்றிலக்கியங்களையும் நினைவூட்டுகின்றன. "இரியல் குரங்கும் எழுமரம் தாவிப் பெருங்குரல் கூட்டும் பெரிது(119) என்று பாடும்பொழுது குறிஞ்சிநிலக் குரங்கின் செய்கை நமக்குப் புலனாகிறது. "செம்பவழம் வெண்முத்தும் சேர்க்கக் குளித்திடுவார் அம்மணிகள் அள்ளவே ஆழ்ந்து"(133) பல்வகை மீன்களும் பல்வகைச் சோழிகளும் நல்கிடும் தண்கடல் நமக்கு(137) என்று கடல்படு பொருள்களை நமக்கு நினைவூட்டுகின்றமை சிறப்பான பகுதிகளாகும். பெண்களுக்குக் குமூகத்தில் இழைக்கப்படும் கொடுமைகளை எடுத்துரைக்கும் குறட்பாக்களும்,இயற்கை வளங்களைத் தடுக்கும் பிற மாநிலத்தார் சூழ்ச்சிகளும்,விழிக்கொடை சிறப்பும்,இந்தி எதிர்ப்பும், ஈழத் தமிழர் விடுதலையும் பாடும் வகையில் இந்த நூல் குமூக அக்கறையுடன் பாடப்பட்டுள்ளது எனலாம்.ஈவு இரக்கமற்று,உயிர்களை அழித்தொழித்த அரக்கன் இராசபட்சேயின் கொடுஞ்செயல்களையும் இந்த நூலில் மாநி அவர்கள் பதிவு செய்துள்ளார்.சமகால நிகழ்வுகளை நினைவுப்படுத்தும் வரலாற்று ஆவணமாகவும் இந்த நூல் எதிர்காலத்தில் விளங்கும். தமிழ்க்குடமுழுக்கு, போலித்துறவிகள்,இல்லறம்,காதல் எனும் பல பொருண்மைகளில் பாடல்கள் இந்த நூலில் செழித்துக்கிடக்கின்றன. பாவாணர்,இரா,.திருமுருகனார் என்னும் இரண்டு அறிஞர்களின் தமிழ்ப்பணியைக் குறட்பாவில் அம்மையார் வழங்கியுள்ளார். "சாதிப்போர் தேவையில்லை; சாதிப்போரே தேவையென வாதிப்போரை வாழ்த்துவம் வா"(395) என்று நம்பிக்கையூட்டும் வரிகளை இளைஞர்களுக்குத் தருகிறார்.நம்பிக்கை வரிகளை வழங்குவதில் பாவலர் மாநி சிறப்பிடம் பெறுகின்றார். உலக நாடுளின் சூழ்ச்சியால் தமிழீழக் கனவு பின்னுக்குத் தள்ளப்பட்டதை நினைவூட்டும் பல குறட்பாக்களைக் காணமுடிகிறது.ஆனால் நம்புங்கள் நாளை தமிழீழம் மலரும் என்றும், "பூத்திடும் ஈழத்தில் பூவாய்த் தனிநாடு காத்திரு கண்முன் எழும்(348) என்றும் உலகத்தமிழர்களை ஈரடிகளில் நம்பிக்கை மருந்து தந்து தேற்றுகின்றார். வகையுளிக்காகச் சொற்களை உடைத்தெழுதுவதைத் தவிர்த்திருக்கலாம்.சொற்கள் உடைபடாமல் பாட்டியற்ற மிகப்பெரும் சான்றோர்களுக்கே வாய்க்கும் போலும்! குறட்பா என்ற பழந்தமிழ் யாப்பை மிகச்சிறப்பாக ஆண்டு நடப்பியல் செய்திகளை வரலாற்றுக் குறிப்புகளாக வழங்கியுள்ள பாவலர் மாநியின் குறளாயிரம் காலம் கடந்து நிற்கும் வலிமை பெற்றுள்ளது. at பிற்பகல் 1:34 1 comments Labels: குறளாயிரம், பாவலர் மாநி பிரஞ்சு இந்திய கலை பண்பாட்டு விழா இன்று(19.01.2010) புதுச்சேரியில் நடைபெற்றது.புதுச்சேரி கடற்கரையில் மக்கள் குழுமியிருந்த மாலை நேரத்தில் பிரஞ்சுநாட்டுக் கலைக்குழுவினரும் இந்திய நாட்டுக்கலைக்குழுவினரும் இணைந்து இந்த நிகழ்ச்சியை வழங்கினர். 27 அடி உயரமுள்ள 9 ஒட்டகச்சிவிங்கி வேடம் அணிந்து பார்ப்பவரை மகிழ்ச்சிபடுத்தும் வகையில் இந்த நிகழ்ச்சி அமைந்தது. தேவதை போல் வேடம் அணிந்த பெண் கலைஞர் இனிமையான பாடலைப் பாடினார்.எங்களுக்கு மொழி தெரியவில்லை.என்றாலும் கடற்காற்றில் நடுங்கி ஊ ஊ ஊ ஊ ஊ ஊ என்று ஓசை எழுப்பியதுபோல் பாடல் இருந்தது.பின்புலமாக ஒரு சூறைக்காற்று வீசுவதுபோல் பின்புலம் உருவாக்கப்பட்டது.ஆண் கலைஞர் ஒருவர் டிரம்சு என்ற பெரிய இசைக்கருவியை இசைத்து முழக்கினார்.இவர்கள் ஓரிடத்திலிருந்து இன்னொரு இடம்பெயர சக்கர உருளைகள் பொருத்தப்பட்ட இயங்கு கருவிகளில் இயங்கினர். ஒளியமைப்பு மிகப்பெரிய அளவில் இருந்தது.இடையிடையே வானவேடிக்கைள் நடந்தன.பன்னாட்டு மக்களின் சங்கமமாக மக்கள் நிறைந்து பார்த்துச் சுவைத்தனர். மக்கள் கூட்டம் நிறைந்திருந்த கடற்கரையில் நடந்ததால் உள்ளூர் மக்களும் வெளிநாட்டினரும் வெளியூர் சுற்றுலாக்காரர்களும் கண்டு களித்தனர்.நானும் என் மக்களுடன் சென்று அவர்களுக்கு இந்த வேடிக்கைக்காட்சிகளைக் காட்டி அழைத்து வந்தேன். கலைநிகழ்ச்சி-படங்கள் at பிற்பகல் 10:47 1 comments Labels: பிரஞ்சு இந்திய கலை பண்பாட்டு விழா, புதுவை அண்ணாமலைப் பல்கலைக்கழகத்தில் தமிழ் இணையப் பயிலரங்கம்,சனவரி 30,2010 சிதம்பரம்,அண்ணாமலைப் பல்கலைக்கழகம் தமிழ் வளர்த்த அறிவுத் திருக்கோயிலாகும்.அரசர் அண்ணாமலையார் இதனைத் தொடங்கிவைக்க வாழையடி வாழையென இதனை அரசர் குடும்பத்தினர் வளர்த்து வருகின்றனர்.தமிழ் உணர்வு மிக்க மாணவர்களை உருவாக்கிய இந்த நிறுவனத்தின் தமிழியல் துறை சார்பில் தமிழ் இணையப் பயிலரங்கம் நடத்துவதற்குரிய வாய்ப்புகளைத் தமிழியல் துறைத்தலைவரும்,புகழ்பெற்ற பேராசிரியருமாகிய முனைவர் பழ.முத்து வீரப்பன் அவர்கள் உருவாக்கினார்.அவர்களின் திட்டமிடலுக்கு ஏற்ப எதிர்வரும் சனவரி 30,காரி(சனிக்)கிழமையன்று காலை 10 மணி முதல் மாலை 4.30 மணி வரை பயிலரங்கம் நடைபெறுகிறது. அண்ணாமலைப் பல்கலைக்கழகத்தின் மாண்பமை துணைவேந்தர் டாக்டர் ம.இராமநாதன் அவர்கள் பயிலரங்கத்தினைத் தொடங்கி வைத்து வாழ்த்துரைக்க உள்ளார். பேராசிரியர் பா.பழனியப்பன்(முதன்மையர்,பொறியியல்புலம்,அண்ணாமலைப் பல்கலைக்கழகம்),பேராசிரியர் வ.செயதேவன்,(சிறப்புநிலைப் பேராசிரியர்,தமிழ் இலக்கியத்துறை,சென்னைப் பல்கலைக்கழகம்) ஆகியோர் வாழ்த்துரைக்க உள்ளனர். முனைவர் மு.இளங்கோவன்(பாரதிதாசன் அரசினர் மகளிர் கல்லூரி,புதுச்சேரி), தமிழ்நிலவன் (கணிப்பொறி வல்லுநர்,பெங்களூரு)விசயகுமார்(ஆசிரியர்,சங்கமம் லைவ்,நாமக்கல்), செல்வமுரளி(ஆசிரியர்,தமிழ் வணிகம்,சேலம்)கடலாய்வு வல்லுநர் ஒரிசா பாலு ஆகியோர் மாணவர்கள், ஆய்வாளர்களுக்குத் தமிழ் இணையப் பயிற்சி அளிக்க உள்ளனர். பல்கலைக் கழகம் ஒன்று தாமே முன்வந்து தமிழ் இணையத்தில் பயிற்சி வழங்குவது தமிழ் இணைய வரலாற்றில் இதுவே முதல் முயற்சியாகும். at முற்பகல் 6:37 5 comments Labels: அண்ணாமலைப் பல்கலைக்கழகம், சிதம்பரம், தமிழ் இணையப் பயிலரங்கம் புதுச்சேரியில் நாளும் ஏதேனும் இலக்கிய நிகழ்வுகள் நடந்துகொண்டே இருக்கும்.இன்று(09.01.2010) காரிக்கிழமை மாலை 6 மணியளவில் புதுச்சேரித் தமிழச்சங்க அரங்கில் கவிஞர் ஏசுதாசன் அவர்களின் சிந்தனைப்பூக்கள் என்னும் நூலின் வெளியீட்டு விழா சிறப்பாக நடந்தது. கவிஞர் ஏசுதாசன் அவர்களை எனக்கு அறிமுகப்படுத்தியவர் வரதராசன்பேட்டை மேல்நிலைப்பள்ளித் தமிழாசிரியர் பூவை.சு.செயராமன் அவர்கள் ஆவார்.அந்த நூல் வெளியீட்டில் பிழை திருத்தம் உள்ளிட்ட பல வகையில் கவிஞருக்கு நான் உதவினேன்.ஏசுதாசன் புதுச்சேரியில் அரசுத்துறையில் ஓட்டுநராகப் பணிபுரிகின்றார்.எட்டாம் வகுப்பு வரைதான் படித்தவர்.ஓய்வு நேரங்களில் தாம் எழுதிய கவிதைகளைத் தொகுத்து வெளியிட்டுள்ளார். பூவை.சு.செயராமன் அவர்கள் தலைமையில் நடைபெற்ற விழாவில் பேராசிரியர் சாசுமின் அவர்கள் அனைவரையும் வரவேற்றார்.கல்வி வள்ளல் முத்து ஐயா அவர்கள் முன்னிலையுரையாற்றினார்.கலக்கல் காங்கேயன்,மற்றும் தமிழ்நாட்டுப் போக்குவரத்துத்துறை சார்ந்த பொறுப்பாளர்கள்,புதுவைப் போக்குவரத்துத்துறை ஓட்டுநர்கள் பலர் வாழ்த்துரைத்தனர். நான் நூலை மதிப்பிட்டுத் திறனாய்வு செய்தேன்.அரை மணிநேரம் என் பேச்சு அமைந்தது.நான் பேசத்தொடங்கும்பொழுது மத்திய அமைச்சர் மாண்புமிகு வே.நாராயணசாமி அவர்களும் புதுவை முதலமைச்சர் வெ.வைத்திலிங்கம் அவர்களும் சட்டமன்ற உறுப்பினர்கள் பரும் மேடையில் இருந்து என் பேச்சைக் கேட்டனர்.பிறகு சிந்தனைப்பூக்கள் நூலினை மத்திய அமைச்சர் வே.நாராயணசாமி அவர்கள் வெளியிட புதுவை முதலமைச்சர் உள்ளிட்ட சிறப்பு விருந்தினர்கள் பெற்றுக்கொண்டனர். கவிஞர் ஏசுதாசன் அவர்கள் தாம் திரட்டிய ஒரு இலட்சம் உருவா தொகையைத் தந்தையார் பெயரில் அந்தோணிசாமி சமூக,கலை அறக்கட்டளை என்னும் பெயரில் அறக்கட்டளை நிறுவி ஓட்டுநரின் குடும்பத்தைச் சேர்ந்த மாணவர்களின் கல்வி நலனுக்கு வழங்க முன்வந்துள்ளது பாராட்டினுக்கு உரியது. அந்த நிகழ்ச்சி முடிந்த நிலையில் உரோமந்து உரோலன் சாலையில் உள்ள அரங்கில் நண்பர் இரகுநாத் மனே அவர்களின் நாட்டியப் பள்ளி சேர்ந்த மாணவர்கள் ஆண்டு விழா கொண்டாடினர்.நண்பர் இரகுநாத் மனே பிரான்சில் வாழ்ந்தாலும் புதுவையை மறக்காதவர்.புதுவையில் பல பிள்ளைகளுக்கு இலவசமாக நாட்டியப்பள்ளி நடத்தி வருகிறார்.என் ஆய்வுப்படிப்புக்காலம் முதல் எனக்கு நெருங்கிய நண்பர்.என் வளர்ச்சி அறிந்தவர்.எனக்கும் வேறு சில அறிஞர்களுக்கும் பாராட்டிப் பட்டம் வழங்கினார்.பிரஞ்சுத்தூதர் வந்திருந்து பட்டங்களை வழங்கினார்.பிரான்சு நாட்டைச்சேர்ந்த இதழாளர்கள் சிலர் என்னைப் படம் பிடித்தனர்.மாணவர்களின் கலை நிகழ்ச்சி மிகச்சிறப்பாக இருந்தது. திரு.இரகுநாத் மனே செவாலியே விருது பெற்றவர்.அவரும் மிகச்சிறந்த முறையில் நாட்டியமாடினார். at பிற்பகல் 11:50 1 comments Labels: இரகுநாத் மனே, சிந்தனைப்பூக்கள், தாளசுருதி, புதுச்சேரி அறிஞர் மு.அருணாசலம் பிள்ளை அவர்கள் தமிழ் இலக்கிய வரலாற்றை நூற்றாண்டு வாரியாக வெளியிட்டுப் புகழ்பெற்றவர்.அன்னாரின் நூல்கள் சான்றாதாரங்களாக விளங்கும் தரத்தன.அவர் தமிழிசை இலக்கிய வரலாறு,தமிழிசை இலக்கண வரலாறு என்னும் இருநூல்களை எழுதி வெளியிடாமல் கையெழுத்துப் படியாக வைத்தவண்ணம் இயற்கை எய்தினார்.மதுரை அமெரிக்கன் கல்லூரிப் பேராசிரியர் முனைவர் உல.பாலசுப்பிரமணியன் அவர்கள் இந்தக் கையெழுத்துப்படிகளை அரிதின் முயன்று வெளிக்கொண்டு வந்துள்ளார். நூலுருவம் தாங்கியதால் உலகத் தமிழர்கள் அனைவரும் பயன்பெற முடியும்.இத்தகு அரிய பணியில் ஈடுபட்ட முனைவர் உல.பாலசுப்பிரமணியன் அவர்களை நெஞ்சாரப் பாராட்டுகிறேன். அறிஞர் மு.அருணாசலனார் நூற்றாண்டு விழாவும், கருத்தரங்கும்,நூல்கள் வெளியீட்டு விழாவும் நாளையும் ,மறுநாளும் சென்னைப் பல்கலைக்கழகத்தில் நடைபெற உள்ளன. அறிஞர் மு.அருணாசலனார் நூற்றாண்டு விழா நாள் 8.9-01.2010 நேரம் காலை 10.00 மணி இடம் சென்னைப் பல்கலைக்கழகம் முனைவர் தமிழண்ணல்,பேராசிரியர் சோ.ந.கந்தசாமி,பேராசிரியர் வீ.அரசு,முனைவர் க.திருவாசகம்(துணைவேந்தர்),மாண்புமிகு தங்கம் தென்னரசு(பள்ளிக்கல்வித்துறை அமைச்சர்)மாண்புமிகு உபயதுல்லா(வருவாய்த்துறை அமைச்சர்) உள்ளிட்டவர்கள் உரையாற்ற உள்ளனர். Labels: அறிஞர் மு.அருணாசலம் பிள்ளை சென்னை ஒய்.எம்.சி.ஏ.பட்டிமன்ற அரங்கில் பேராசிரியர் செல்வா உரை... இராம.கி,மு.இ,மறைமலை,செல்வா பேராசிரியர் செல்வா எனப்படும் செ.இரா.செல்வக்குமார் அவர்கள் கனடாவில் மின்னியல்,மின்னணுவியல் துறை,வாட்டர்லூ பல்கலைக்கழகத்தில் பேராசிரியராகப் பணிபுரிகின்றார்.மின்னஞ்சல் வழியாக நல்ல தொடர்பில் இருப்பவர்.தனித்தமிழில் அறிவியல் கட்டுரைகள் வரைபவர்.விக்கிப்பீடியா பற்றிய பல செய்திகளை இவர் வழியாக அறிந்தேன்.உரிமையுடன் தவறுகளைச் சுட்டிக்காட்டுவதில் முன்னிற்பவர்.புது தில்லியில் நடைபெறும் ஒரு கருத்தரங்கிற்கு வந்தவர்.தம் வருகையை முன்பே எனக்குத் தெரிவித்து 05.01.2010 இல் தாம் சென்னையில் உரையாற்ற உள்ளதையும் குறிப்பிட்டிருருந்தார்.பேராசிரியர் இ.மறைமலை அவர்களின் ஏற்பாட்டில் இந்தப் பொழிவுக்கு ஏற்பாடாகியிருந்தது.பேராசிரியர் மறைமலை அவர்களும் என்னை அழைத்திருந்தார். பார்வையாளனாக ஒய்.எம்.சி.ஏ.அரங்கில் இன்று நுழையும்பொழுது மாலை 6.45 மணி.பேராசிரியர் இ.மறைமலை அவர்கள் நான் செல்வதற்கு முன்பே வரவேற்புரையாற்றியிருந்தார்.தமிழ் இணையப் பல்கலைக்கழகத்தின் இயக்குநர் திரு.நக்கீரன் ஐயா அவர்கள் தலைமையுரையாற்றினார்.அவர்களைத் தொடர்ந்து பேராசிரியர் செல்வா அவர்கள் தமிழ் வளர்ச்சிக்கு இணையம் வழியாகத் தமிழர்கள் கூட்டுழைப்பில் ஈடுபட்டுப் பணிகளாற்றவேண்டும் என்றார். ஆங்கிலமொழி அண்மைக்காலத்தில்தான் மிகுந்த வளர்ச்சி பெற்றது.இன்றும் பிற மொழியின் சிறந்த நூல்கள்,இதழ்கள் மொழிபெயர்க்கப்பட்டுவருகின்றன.அதுபோல் தமிழில் பிறமொழி நூல்கள், இதழ்கள், படைப்புகள் மொழிபெயர்க்கப்பபடவேண்டும் என்றார்.விக்கிப்பீடியா வளர்ச்சிக்கு உழைத்தவர்கள் பற்றி எடுத்துரைத்தார்.ஆங்கில மொழி வளர்சிக்குப் பலர் பாடுபட்டுள்ளனர். இலத்தீன் மொழியில் இருந்த பைபிளை ஆங்கிலத்திற்குப் பெயர்த்தவர்கள் பலர் படுகொலைக்கு உள்ளாகியுள்ளனர்.ஆங்கிலமும் தொடக்கத்தில் வளர்ச்சிநிலைகளில் பல இடையூறுகளைச் சந்தித்து வந்துள்ளது என்றார்.இன்று அனைவரின் கூட்டுழைப்பால் ஆங்கிலம் மிகச்சிறந்த வளர்ச்சிநிலை கண்டுள்ளது.எனவே தமிழர்களும் கூட்டுழைப்பால் தமிழுக்குப் பணிசெய்ய முன்வரவேண்டும் என்று உரையாற்றினார். தமிழ் இணையப்பல்கலைக்கழகப் பணிகளை ஐயா நக்கீரனார் எடுத்துரைக்கும்பொழுது அதில் தமிழ் எழுத்துச்சீர்திருத்தம் பற்றிய செய்திகள் இடம்பெற்றிருப்பது தவறு என்று இ.திருவள்ளுவனார் குறிப்பிட்டுத் தம் எதிர்ப்பைப் பதிவு செய்தார்.இயக்குநர் அவர்கள் அது ஒரு கருத்து என்ற அடிப்படையில் இடம்பெற்றுள்ளது என்றும் மாற்றுக்கருத்து இருப்பின் மின்னஞ்சலில் தெரிவிக்கலாம் என்றும் குறிப்பிட்டார்.நானும் எழுத்துச்சீர்திருத்தம் தேவையற்றது என்று குறிப்பிட்டுத்,தமிழறிஞர்கள் பலரும் எழுத்துச்சீர்திருத்த முயற்சியைக் கண்டித்து வருகையில் கருத்துவேறுபாடுகளுக்கு இடம் அளிக்கும் எழுத்துச்சீர்திருத்தம் பற்றிய செய்திகள் தமிழ் இணையப் பல்கலைக்கழகத் தளத்தில் இடம்பெறுவது தவறு என்றும்,தமிழ் இணையப் பல்கலைக்கழகம் காலம் தாழ்த்தாமல் உடனடியாகச் செய்ய வேண்டியது ஒருங்குகுறிக்குப் பாடங்களைப் - படைப்புகளை மாற்ற வேண்டும் என்றும் இயக்குநரிடம் உரிமையுடன் என் கோரிக்கையை வைத்தேன். அவர்கள் 16 பிட் இடம் கிடைத்த பிறகு ஒருங்குகுறியில் ஏறும் என்று குறிப்பிட்டார்கள்.8 பிட் அளவுள்ள இடத்திலேயே மிகச்சிறப்பாக ஒருங்குகுறியைப் பயன்படுத்தி தகவல்களைப் பரிமாறிக்கொண்டிருப்பதால் இனியும் 16 பிட் என்ற காரணம் காட்டி ஒத்திப்போடவேண்டாம் என்று வேண்டிக்கொண்டேன்(2003 இல் தமிழ் ஒருங்குகுறி நடைமுறைக்கு வந்துவிட்டது.உலகம் முழுவதும் ஏழாண்டுகளாகத் தமிழ் ஒருங்குகுறியில் தமிழர்கள் செய்திகளைப் பரிமாறிக் கொண்டிருக்கும்பொழுது, தினமலர்,தினமணி உள்ளிட்ட நாளேடுகள் எல்லாம் ஒருங்குகுறிக்கு வந்துவிட்ட பிறகு ஏன் இணையப் பல்கலைக்கழகம் தமிழ் ஒருங்குகுறிக்கு வர மறுக்கிறது என்பது புதிராக உள்ளது.சில அன்பர்கள் தமிழ் இணையப் பல்கலைக்கழகப் பாடத்திட்டங்கள் ஒருங்குகுறிக்கு மாறிவிட்டது என்ற வகையில் எழுதி வருகின்றனர்.அவ்வாறு மாறியதன் பகுதியைத் தொடுப்பாக எனக்கு வழங்கியுதவ வேண்டுகிறேன்). எப்படியோ பேராசிரியர் செல்வா அவர்களின் பேச்சைக் கேட்கச்சென்ற எனக்கு தமிழ் எழுத்துச் சீர்திருத்தம்,ஒருங்குகுறி பற்றிய பதிவை உரியவர் முன்பாகப் பதிவு செய்ய ஒரு வாய்ப்பு கிடைத்தமைக்கு மகிழ்கிறேன். ஐயா இராம.கி.அவர்களும் வந்திருந்தார்கள்.அனைவரிடமும் விடைபெற்றுப் புதுச்சேரி வந்து சேர்ந்தபொழுது நள்ளிரவு இரண்டுமணி என்க. நக்கீரன்,இராம.கி,மறைமலை உட்பட நண்பர்கள் நான் பேராசிரியர் செல்வாவுடன் at முற்பகல் 2:47 2 comments Labels: ஒய்.எம்.சி.ஏ.பட்டிமன்றம், சென்னை, பேராசிரியர் செல்வா பர்மா திராவிட முன்னேற்றக்கழகம், இரங்கூன்,சட்டதிட்டங்கள்,1952 மேலட்டை பர்மா திராவிட முன்னேற்றக்கழகம், இரங்கூன், சட்டதிட்டங்கள்(1952) என்ற சிறு நூல் எனக்குச் சில ஆண்டுகளுக்கு முன்பு கிடைத்தது.திராவிட இயக்கம் பற்றிய ஆய்வுகளில் ஈடுபட்ட மாணவன் என்ற அடிப்படையில் திராவிட இயக்கம் பற்றிய பல ஆவணங்களை வாய்ப்பு நேரும்பொழுதெல்லாம் பாதுகாத்து வந்தேன்.அந்த நூலின் படி ஆய்வாளர்களுக்குப் பயன்படும் என்ற நோக்கில் என் பக்கத்தில் வெளியிடுகிறேன்(இந்நூல் குறிப்புகளைப் பயன்படுத்துவோர் என் பக்கத்திலிருந்து எடுக்கப்பட்டது என்ற குறிப்புடன் பயன்படுத்திக் கொள்ளலாம்.ஏனெனில் பல அன்பர்கள் என் கட்டுரைகளை-படங்களைத் தங்கள் பெயரில் வெளியிட்டுக்கொள்வதுடன், என் பணி பற்றிய பொய்யுரைகளைப் பரப்பியும் வருகின்றனர். ஆதலால் இக்குறிப்பு இணைத்தேன்). தென்னிந்திய நல உரிமைச்சங்கமும்,திராவிடர் கழகமும்,திராவிட முன்னேற்றக்கழகமும் தமிழகத்தின் அரசியல் வரலாற்றிலும்,இலக்கிய வரலாற்றிலும்,மொழி வரலாற்றிலும் குறிப்பிடத்தக்க பல பணிகளைச் செய்துள்ளதை நடுநிலை ஆய்வாளர்கள் ஏற்றுக்கொள்வர். எடுத்துரைக்கின்றனர்.இவ்வியக்கம் கடல் கடந்த நாடுகளிலும் அந்நாளில் பரவி தழைத்திருந்தது.மலேசியா,இலங்கை,பர்மா,சிங்கப்பூர் நாடுகளில் இன்றும் மூத்த திராவிட இயக்க உணர்வாளர்கள் இருந்து அந்த நாட்டில் இயக்கம் வளர்ந்த வரலாற்றை நினைவுகூர்ந்த வண்ணம் உள்ளனர். மலேசியாவில் அறிஞர் அண்ணா அவர்கள் சுறுப்பயணம் செய்த பொழுது இன்றைய மலேசியப் பல்கலைக்கழகத்தின் பேராசிரியர் மன்னர் மன்னின் தந்தை அண்ணா அவர்களைக் காண நெருங்கியுள்ளார்.அண்ணாவின் பாதுகாப்புக்குச் சென்றவர் அண்ணாவை நெருங்கவிடவில்லையாம். தாம் மெய்க்காவலர் என்று கூறியவுடன், மன்னர்மன்னனின் தந்தையார், "நான் அண்ணாவின் உயிர்க்காவலன்"என்று கூறியதுடன் தம் பிள்ளைக்கு அண்ணாத்துரை என்று பெயர் வைத்ததை நினைக்கும்பொழுது நமக்கு இயக்கத்தின் மேலும் அறிஞர் அண்ணா அவர்கள் மீதும் மதிப்பும் சிறப்பும் ஏற்படுகிறது.(பாவேந்தர் கவிதைகளில் அதே அன்பர் ஈடுபாடு கொண்டு, பாவேந்தரின் மகன் மன்னர்மன்னன் என்ற பொயரைத் தம் மகனுக்கு வைத்துள்ளார்.அவர்தான் இன்று மலேசியப் பல்கலைக்கலைக்கழக மொழியியல் பேராசிரியர் மன்னர்மன்னன்). பர்மாவில் திராவிட இயக்கம் நல்ல நிலையில் வளர்ந்துள்ளது.இயக்க அன்பர்கள் பலர் இருந்துள்ளனர். 1954 இல் தந்தை பெரியார் அவர்கள் சென்றுள்ளதாக அறியமுடிகிறது. அறிஞர் அண்ணாவின் கொள்கை தாங்கிய பல அன்பர்கள் பர்மாவில் இருந்துள்ளனர். 1952 இல் "பர்மா திராவிட முன்னேற்றக்கழகம்" என்ற அமைப்பு சட்டதிட்டங்கள் வரையறுத்துச் செயல்படத் தொடங்கியுள்ளது.திராவிட இயகப்பாவலர் நாரா.நாச்சியப்பன் அவர்கள்(பர்மா தி.மு.க.உறுப்பினர் எண்236) இது பற்றி சொல்ல நான் கேட்டுள்ளேன்(1993-95). பர்மா திராவிட முன்னேற்றக்கழகம், இரங்கூன்,சட்டதிட்டங்கள் என்ற சிறு நூல் 1952 இல் அச்சிடப்பட்டுள்ளது.நேரு பிரஸ்,205மவுந்தாலே வீதி,இரங்கூன் என்ற முவரியில் அச்சிடப்பட்டுள்ளது.விலை பியா 50 எனும் குறிப்பு உள்ளது.16 பக்கங்களில் 62 இயக்க நெறிமுறைகள் குறிப்பிடப்பட்டுள்ளன. நூலின் சில முதன்மையான பகுதிகள்: 1.இந்த அமைப்பின் பெயர் "பர்மா திராவிட முன்னேற்றக்கழகம்"என்பது."கழகம்" என்ற சொல் இந்த சட்ட திட்ட அமைப்பில் இனிமேல் வரும் இடங்களிலெல்லாம் வேறுபொருளில் குறிப்பிட்டாலன்றி பர்மா திராவிட முன்னேற்றக் கழகம் என்பதையே குறிக்கும் 2.திராவிடர் எனும் சொல் தமிழ்,தெலுங்கு,மலையாள,கன்னட மக்களைக் குறிக்கும். கொள்கைகளும் நோக்கங்களும் 3.சாதி,மத சமுதாயத் துறைகளில் மக்களிடையே நிலவும் அறியாமையையும் குறைபாடுகளையும் நீக்கி அவர்களிடையே முன்னேறக் கருத்துக்கள் தோன்றப் பாடுபடுதல் 4.சமூக,கலாச்சாரத் துறைகளில் சமசந்தர்ப்பம்,முழுப்பாதுகாப்பு உரிமை இவை அனைவருக்கும் கிடைக்கப் பாடுபடுவது. 5.பர்மியருக்கும் திராவிடருக்குமிடையே நெருங்கிய ஒத்துழைப்பும்,கலாச்சார உறவும் ஏற்பட பாடுபடுவது. 6.திராவிடர்களின் முன்னேற்றத்திற்குப் பாடுபடும் எந்த இயக்கத்தோடும் ஒத்துழைத்தல் 7.கழகம் அரசியல் தொடர்புள்ள இயக்கமல்ல. 8.கழகக்கொள்கைகளையும் நோக்கங்களையும் ஏற்று,கழகத்தின் குறிக்கோள்களுக்கு உட்பட்டு நடப்பதாக உறுதிதரும் 18-வயது அல்லது அதற்கு மேற்பட்ட வயதுடைய ஆண்,பெண் அனைவரும் உறுப்பினராகலாம். 9.கழகத்தின் நோக்கங்களுக்கும் கொள்கைகளுக்கும் மாறுபாடான வேறு இயக்கங்களில் உறுபினராக உள்ளவர்கள் கழகத்தின் உறுப்பினராக இயலாது. .....


டி.என் இல் 1,196 மியூகோமிகோசிஸ் வழக்குகள், அதிக மருந்துகள் தேவை - ToTamil.com டி.என் இல் 1,196 மியூகோமிகோசிஸ் வழக்குகள், அதிக மருந்துகள் தேவை தமிழகத்தில் இதுவரை 25 மாவட்டங்களில் 1,196 மியூகோமிகோசிஸ் பாதிப்புகள் பதிவாகியுள்ளன. சென்னையில் அதிக எண்ணிக்கையிலான வழக்குகள் உள்ளன, 420 நோயாளிகள் அரசு மற்றும் தனியார் மருத்துவமனைகளில் அனுமதிக்கப்பட்டுள்ளனர். சுகாதாரத் துறை அதிகாரிகளின் கூற்றுப்படி, ஜூன்9ஆம் தேதி நிலவரப்படி, மாநிலத்தில் 1,196 நோயாளிகள் மியூகோமைகோசிஸால் பாதிக்கப்பட்டுள்ளனர், அதே நேரத்தில் மையத்திலிருந்து லிபோசோமல் ஆம்போடெரிசின்-பி மொத்த ஒதுக்கீடு 7,330 குப்பிகளைக் கொண்டுள்ளது. “புதன்கிழமை எங்களுக்கு கூடுதல் ஒதுக்கீடு கிடைத்தது. ஆனால் நாங்கள் இன்னும் போதைப்பொருளைக் குறைத்து வருகிறோம், ”என்று ஒரு சுகாதார அதிகாரி கூறினார். முன்னதாக, முதலமைச்சர் எம்.கே.ஸ்டாலின், மத்திய சுகாதார அமைச்சருக்கு கடிதம் எழுதியிருந்தார், மாநிலத்திற்கு குறைந்தது 30,000 குப்பிகளை உடனடியாக ஒதுக்குமாறு கோரினார். ஜூன்9நிலவரப்படி, மாநிலத்தில் மொத்தம் 25 மாவட்டங்களில் மியூகோமிகோசிஸ் நோய்கள் பதிவாகியுள்ளன – இது COVID-19 இலிருந்து மீண்டு வரும் நோயாளிகளை பாதிக்கும் ஒரு ஆக்கிரமிப்பு பூஞ்சை தொற்று. சென்னையில், 380 நோயாளிகள் அரசு மருத்துவமனைகளிலும், 40 பேர் தனியார் வசதிகளிலும் அனுமதிக்கப்பட்டுள்ளனர். மதுரைக்கு 142 நோயாளிகளும், சேலத்தில் 139 நோயாளிகளும் உள்ளனர். ராஜீவ் காந்தி அரசு பொது மருத்துவமனையில், டீன் ஈ.தேரானிரஜன், தினமும் 10 முதல் 20 நோயாளிகள் மியூகோமைகோசிஸ் கிளினிக்கில் கலந்து கொள்கிறார்கள் என்றார். மியூகோமைகோசிஸால் அனுமதிக்கப்பட்ட நோயாளிகளுக்கு தற்போதைய மருந்துகள் வழங்குவதன் மூலம் சிகிச்சை அளிக்க முடிந்தது என்று அரசு மருத்துவமனைகளில் அதிகாரிகள் தெரிவித்தனர். ஒரு மூத்த மருத்துவர் கூறுகையில், மாநிலத்திற்கு வழங்கப்பட்ட லிபோசோமால் ஆம்போடெரிசின்-பி குப்பிகளின் எண்ணிக்கை “துக்ககரமாக குறைவாக” உள்ளது. ஒவ்வொரு நோயாளிக்கும் 50 முதல் 60 குப்பிகளை தேவைப்படுகிறது. “வழங்கல் சிறிய எண்ணிக்கையில் வருகிறது. லிபோசோமால் ஆம்போடெரிசின்-பி கிடைக்கவில்லை என்றாலும், ஆம்போடெரிசின்-பி குழம்பு. முந்தையவற்றில் குறைந்த நச்சுத்தன்மை உள்ளது. குழம்பு ஒரு மாற்றாகும், ஆனால் கவனமாக நிர்வாகம் தேவை. நோயாளிகளில் சிறுநீரக செயல்பாட்டை நாம் கண்காணிக்க வேண்டும். எங்களுக்கு தேவையானது லிபோசோமால் ஆம்போடெரிசின்-பி, ”என்று அவர் கூறினார். மதுரை எம்.பி. சு. தமிழகத்துடன் ஒப்பிடும்போது கர்நாடகாவிற்கு அதிகரித்த மருந்து ஒதுக்கீட்டை சுட்டிக்காட்ட வெங்கடேசன் புதன்கிழமை ட்விட்டருக்கு அழைத்துச் சென்றார். கர்நாடகா, இதுவரை கிட்டத்தட்ட 40,000 குப்பிகளைப் பெற்றுள்ளது என்றார். “மத்திய மந்திரி சதானந்த கவுடா, சமீப காலம் வரை, மாநில வாரியாக பல வழக்குகளை வெளியிட்டு, குப்பிகளை ஒதுக்கீடு செய்தார். இது நிறுத்தப்பட்டுள்ளது. இந்திய அரசுடன் வெளிப்படைத்தன்மை இல்லை. ஒதுக்கீடு குறைந்தது வழக்குகளின் எண்ணிக்கையில் விகிதாசாரமாக இருக்க வேண்டும். தற்போதைய ஒதுக்கீடு மிகவும் சார்புடையது, ”என்றார். உள்நாட்டு உற்பத்தியை அதிகரிக்க நேரம் எடுக்கும் என்பதால் இந்த மருந்தை இறக்குமதி செய்யுமாறு மத்திய சுகாதார அமைச்சருக்கு ஏற்கனவே கடிதம் எழுதியுள்ளதாக அவர் கூறினார். வழக்குகளைப் பொருத்தவரை, மெட்ராஸ் ஈ.என்.டி ஆராய்ச்சி அறக்கட்டளையின் நிர்வாக இயக்குநரும், மியூகோமிகோசிஸிற்காக மாநில அரசால் அமைக்கப்பட்ட பணிக்குழுவின் உறுப்பினருமான மோகன் காமேஸ்வரன், “வழக்குகளின் எண்ணிக்கையில் அதிகரிப்பு உள்ளது, நாங்கள் இன்னும் இருக்கிறோம் நோயாளிகளைப் பார்ப்பது. இது பொதுவாக COVID-19 க்கு வெளிப்பட்ட சில வாரங்களுக்குப் பிறகு நிகழ்கிறது. எனவே இது தொற்றுநோயைப் பின்தொடர்ந்து சிறிது நேரம் கழித்து நனைக்கும். ” இருப்பினும், நோயாளிகள் இன்னும் தாமதமாக வருகிறார்கள் என்று அவர் கூறினார். “பார்வை இழப்புடன் வந்த நோயாளிகளை நாங்கள் பெற்றிருக்கிறோம். COVID-19 இலிருந்து மீண்டு வரும் நோயாளி, நீரிழிவு நோயாளியாகவும், ஸ்டெராய்டுகளில் இருந்தவராகவும் இருந்தால், முகம், சைனஸ்கள், கண்களைச் சுற்றி அல்லது கண்களுக்குப் பின்னால் ஒரு வாரம் அல்லது இரண்டு நாட்களுக்குப் பிறகு வலி ஏற்பட்டால், அவர்கள் உடனடியாக மருத்துவ உதவியை நாட வேண்டும், ”என்றார். மருத்துவ மற்றும் குடும்ப நலத்துறை அமைச்சர் மா. வியாழக்கிழமை மாலை செய்தியாளர்களிடம் பேசிய சுப்பிரமணியன், மாநிலத்திற்கு ஒதுக்கப்பட்ட லிபோசோமல் ஆம்போடெரிசின்-பி குப்பிகளின் எண்ணிக்கை 9,520 ஆக உயர்த்தப்பட்டுள்ளது. ஐ.சி.எம்.ஆர் வழிகாட்டுதலின்படி பரிந்துரைக்கப்பட்ட 90,000 போசகோனசோல் மாத்திரைகளுக்கு அரசு பணம் செலுத்தியுள்ளது என்றும் அவர் கூறினார். “இவற்றில் 42,000 பெற்றுள்ளோம். எங்களிடம் 39,500 மாத்திரைகள் உள்ளன, ”என்று அவர் மேலும் கூறினார். daily newsworld newsஅதகஇலசெய்திடஎனதவமயகமகசஸமரநதகளவழகககள Previous Post:இந்தியா 91,702 கோவிட் வழக்குகள், நேற்றையதை விட சற்றே குறைவு; 3,403 மரணங்கள் Next Post:பிளாக் லைவ்ஸ் மேட்டர்: பிரிட்டனின் ஜான்சன் 19 ஆம் நூற்றாண்டின் ஒழிப்புவாதி ஃபிரடெரிக் டக்ளஸின் பிடென் சுவரோவியத்தை பரிசாக வழங்கினார் | உலக செய்திகள்


அமெரிக்கா, இந்தியா அல்லது ஐநா, எந்த நாடாகவோ, எந்த அமைப்பாகவோ இருந்தாலும் நியாயமான பொறுப்புக்கூறல் மூலம் இலங்கைத் தீவில் நல்லிணக்கத்தை ஏற்படுத்த எண்ணினால் பாதிக்கப்படவர்களின் பக்கம் அவர்கள் நிற்க வேண்டியிருக்கும்.


மாஸ்க் அணியாமல் வருபவர்களுக்கு காய்கறி, மளிகை பொருட்கள் கிடையாது: கடைக்காரர்கள் அறிவிப்பு : சமூக இடைவெளியை கடைப்பிடிக்க ஆட்களையும் நியமித்தனர் 2020-04-05@ 01:44:02 சென்னை: மாஸ்க் அணியாமல் வருபவர்களுக்கு காய்கறி, மளிகை உள்ளிட்ட பொருட்கள் வழங்கப்படாது என்று சில கடைக்காரர்கள் அதிரடியாக அறிவித்துள்ளனர். கொரோனா வைரஸ் பரவுவதை தடுக்க இந்தியா முழுவதும் முன்னெச்சரிக்கை நடவடிக்கைகள் எடுக்கப்பட்டுள்ளது. இதன் ஒரு பகுதியாக 21 நாட்கள் ஊரடங்கு உத்தரவு அமலில் இருந்து வருகிறது. தமிழகத்தை பொறுத்தவரை மளிகை கடைகள், காய்கறி கடைகள், பெட்ரோல் பங்குகளுக்கு நேரம் கட்டுப்பாட்டு அறிவிக்கப்பட்டுள்ளது. அதாவது, காலை 6 மணி முதல் பிற்பகல் 2.30 மணி வரை மட்டும் இயங்கும் என்று அறிவித்துள்ளது. இந்த நேரத்தில் மக்கள் சமூக இடைவெளியை பயன்படுத்தி பொருட்களை வாங்கி செல்லலாம் என்று அறிவிக்கப்பட்டுள்ளது. இருந்த போதிலும் ஒரு சிலர் சமூக இடைவெளியை பின்பற்றாமலும், மாஸ்க் அணிந்து செல்லாமல் பொருட்களை வாங்கி செல்வது என்று தொடர்ந்து நடந்து கொண்டு தான் இருக்கிறது. இதனை தடுக்கும் வகையில் சில கடைக்காரர்கள் புதிய யுக்தியை கடைப்பிடிக்க கையாள தொடங்கியுள்ளனர். மளிகை, காய்கறி கடைகள் முன்பாக இடைவெளி விட்டு வட்டம் போடப்பட்டுள்ளது. அதில் நின்று ஒவ்ெவாருவராக பொருட்களை வாங்க வேண்டும் என்றும் அறிவுறுத்தப்பட்டுள்ளது. அதை கடைப்பிடிக்காதவர்களுக்கு பொருட்கள் வழங்கப்படாது என்று கண்டிப்பான உத்தரவை பிறப்பித்துள்ளனர். சமூக இடைவெளியை கடைப்பிடிக்கும் வகையில் தனியாக பணியாளர்களையும் நியமித்துள்ளனர். அது மட்டுமல்லாமல் மாஸ்க் அணியாமல் யார் வந்தாலும் காய்கறி, மளிகை பொருட்கள் வழங்கப்படாது. கடைகளுக்குள் உள்ளே நுழைய அனுமதிக்கப்பட மாட்டார்கள் என்று அறிவித்துள்ளனர். இதனால் கடைகளுக்கு வருபவர்கள் மாஸ்க் அணிந்து வர தொடங்கியுள்ளனர். மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


மகா சிவராத்திரி... வாழ்வை உயர்த்தும் ’கைப்பிடி வில்வம்’ | maha sivarathiri - hindutamil.in Published : 09 Mar 2021 14:43 pm Updated : 09 Mar 2021 14:44 pm Published : 09 Mar 2021 02:43 PM Last Updated : 09 Mar 2021 02:44 PM மகா சிவராத்திரி நாளில், ருத்ரம் பாராயணம் செய்வோம். நமசிவாயம் சொல்வோம். அன்றைய நாளில், இரவில் நடைபெறும் ஒவ்வொரு கால பூஜையைத் தரிசித்துப் பிரார்த்தனைகள் செய்வோம். பிறவிப்பயன் அனைத்தையும் தந்து அருளுவார் தென்னாடுடைய சிவனார். அம்மை உமையவளுக்கு நவராத்திரி. அப்பன் சிவனுக்கு சிவராத்திரி என்பார்கள். அம்பிகைக்கு நவராத்திரி... ஆலகாலவிஷம் உண்ட ஈசனுக்கு ஒரே ராத்திரி... சிவராத்திரி என்பார்கள். மாதந்தோறும் சிவராத்திரி வரும். இது ரொம்பவே விசேஷம். மாசி மாதத்தில், தேய்பிறை சதுர்த்தசி நாளில் வருகிற சிவராத்திரி மகா சிவராத்திரி என்று போற்றப்படுகிறது. ஊழிக்காலத்தில் பிரளயத்தின் போது அகண்ட பிரமாண்ட உலகமே அழிந்தது. மீண்டும் இந்த உலகம் இயங்கவேண்டும் என உமையவள் விரதம் இருந்தார். சிவபெருமானின் இடபாகத்தைப் பெற்றாள். அந்த நன்னாளே மகா சிவராத்திரித் திருநாள் என்று விவரிக்கின்றன ஞானநூல்கள். இன்னொன்றும் விவரிக்கிறது புராணம். பிரம்மாவும் விஷ்ணுவும் சிவபெருமானின் அடிமுடி தேடிய கதையை அறிந்திருப்போம். அடியையும் காண முடியாமல், முடியையும் தொடமுடியாமல் தவித்துப் பிரமித்தார்கள் பிரம்மாவும் விஷ்ணுவும். அவ்வளவு பிரமாண்டமாக, நெருப்புப் பிழம்பாக, அக்னி மலையாக விஸ்வரூபமெடுத்து தரிசனம் தந்தார் ஈசன். அதுவே மகாசிவராத்திரி என்றும் விவரிக்கிறது புராணம்! மகா சிவராத்திரி மகிமை மிக்க நாளாக போற்றப்படுகிறது. மகா சிவராத்திரி நன்னாளில், இரவில் ஒவ்வொரு கால பூஜையாக விமரிசையாக நடைபெறும். மகா சிவராத்திரி நாளில், இரவில் கண்விழித்து, ஆலயத்தில் நடைபெறும் பூஜையைக் கண்ணாரத் தரிசித்துப் பிரார்த்தனை செய்வது நூறு மடங்கு பலன்களைத் தந்தருளும் என்பது ஐதீகம். சிவனாருக்கு உகந்தது வில்வம். சிவபெருமானுக்கு உரிய மகா சிவராத்திரி நாளில், வில்வம் சார்த்தி சிவலிங்கத் திருமேனியைத் தரிசிப்பதும் அன்றைய சிவபூஜையில் கலந்துகொள்வதும் கண் விழிப்பதும் இந்தப் பிறவிக்கடமையை நிறைவேற்றுவதாக அமையும். கர்மவினைகளையெல்லாம் களையச் செய்து அருளுவார் மகேஸ்வரன் என்று போற்றுகிறார்கள் சிவனடியார்கள். 11ம் தேதி வியாழக்கிழமை மகா சிவராத்திரி. இந்தநாளில், ருத்ரம் பாராயணம் செய்வோம். நமசிவாயம் சொல்வோம். அன்றைய நாளில், இரவில் நடைபெறும் ஒவ்வொரு கால பூஜையைத் தரிசித்துப் பிரார்த்தனைகள் செய்வோம். பிறவிப்பயன் அனைத்தையும் தந்து அருளுவார் தென்னாடுடைய சிவனார். தேவாரப் பதிகங்கள் பாடுவோம். சிவனாருடன் நந்திதேவரையும் அம்பாளையும் வணங்கித் தொழுவோம். சிவலிங்கத் திருமேனிக்கு ஒரு கைப்பிடி அளவு வில்வம் வழங்குவோம். வளமும் நலமும் பெற்று இனிதே வாழ்வோம்! நம் வாழ்வையே உயர்த்தித் தந்தருளுவார் சிவனார்! மகா சிவராத்திரி... வாழ்வை உயர்த்தும் ’கைப்பிடி வில்வம்’மகா சிவராத்திரிசிவராத்திரிசிவாலயம்ஒவ்வொரு கால பூஜைகால பூஜைசிவ வழிபாடுருத்ரம்சிவபுராணம்SivanSivarathiriMaha sivarathiriSivan temple


தமிழகத்தில் ஊரடங்கு நீட்டிப்பா என்பது பற்றிய முடிவை தாமதிக்காமல் அறிவிக்க வேண்டும் என முதல்வர் எடப்பாடி பழனிசாமிக்கு எதிர்க்கட்சித் தலைவரும், திமுக தலைவருமான மு.க.ஸ்டாலின் கேட்டுக்கொண்டுள்ளார். தமிழக முதலமைச்சர் எடப்பாடி பழனிசாமிக்கு சட்டமன்ற எதிர்க்கட்சி தலைவர் மு.க.ஸ்டாலின் அனுப்பி உள்ள கடிதத்தில் கூறியிருப்பதாவது: “கரோனா” என்ற கொடிய தொற்றினால் பரவிவரும் நோய்ப் பேரிடரில் இருந்து தமிழக மக்கள் மீள்வதற்கும் – தற்போதைய கடும் நெருக்கடியில் இருந்து, ஏழை – எளிய, நடுத்தரப் பிரிவினர் மீண்டும் தங்களது இயல்பான வாழ்க்கைக்குத் தேவைப்படும் அன்றாட நடவடிக்கைகளைத் தொடருவதற்கும், அரசு எடுக்கும் ஆக்கபூர்வமான நடவடிக்கைகளுக்கு திமுக சார்பில் எனது ஆதரவையும் ஒத்துழைப்பினையும் மீண்டும் தெரிவித்துக் கொள்கிறேன். தற்போது நாடு முழுவதும் நடைமுறையில் உள்ள 21 நாள் ஊரடங்கு 18 நாட்களைக் கடந்துள்ளது. கரோனா நோய்த்தொற்று இந்திய அளவிலும், தமிழகத்திலும் முழுமையான கட்டுப்பாட்டுக்குள் இன்னும் வரவில்லை. பாதிப்புக்கு உள்ளாவோரின் எண்ணிக்கை ஒவ்வொரு நாளும் அதிகரித்து வருவதும் துயரமளிக்கிறது. இந்நிலையில் ‘தனித்திருத்தல்’ என்பதே முதன்மையான தற்காப்பு நிலை என்பதால், ஊரடங்கை மேலும் நீட்டிக்க வேண்டும் என்று, பிரதமர் நரேந்திர மோடி அவர்கள் நடத்திய அனைத்துக் கட்சி ஆலோசனைக் கூட்டத்தில் பங்கேற்ற பல்வேறு மாநில முதல்வர்களும் வலியுறுத்தியுள்ளனர். ஏற்கனவே ஒடிசா முதல்வர் ஏப்ரல் 30-ஆம் தேதி வரையும், பஞ்சாப் மாநில முதல்வர் மே 1-ஆம் தேதி வரையும் ஊரடங்கை நீடித்துள்ளார்கள். ஆகவே, தமிழகத்திலும் ஊரடங்கு குறித்து உரிய முடிவினை இனியும் காலதாமதம் செய்யாமல் எடுத்து, மக்களின் மனநிலையைத் தயாரித்திட முன்கூட்டியே அறிவித்திட வேண்டும். மக்களின் பாதுகாப்பு மற்றும் நலன்கருதி, தமிழகத்தில் ஊரடங்கு நீட்டிப்பா என்பது பற்றிய முடிவை தாமதிக்காமல் அறிவிக்க வேண்டும். கரோனா நோய்த் தொற்று சமூகப் பரவலுக்கு உட்பட்டு விட்டதா என்பது குறித்து – தமிழக அரசும், மத்திய அரசும் தெரிவித்து வரும் தகவல்கள் முன்னுக்குப் பின் முரண்களாக உள்ளன. தமிழ்நாடு இரண்டாவது நிலையில் இருந்து மூன்றாவது நிலைக்குச் சென்றுவிடுமோ என்ற அய்யப்பாட்டையும் ஆழ்ந்த கவலையையும் ஏற்படுத்தியுள்ளது. அப்படி ஆகிவிடாமல் தடுத்தாக வேண்டும். மேலும், அதனை எதிர்கொள்ளத் தேவையான முன்னேற்பாட்டுடன் தமிழக அரசு இருக்க வேண்டும். கரோனா பாதிப்பில் இருந்து மக்களைக் காக்கப் போராடும் மருத்துவத்துறையைச் சேர்ந்தவர்களுக்கு செய்ய வேண்டிய பாதுகாப்பு ஏற்பாடுகளில் தீவிர கவனம் செலுத்தப்பட வேண்டும். முறையான தனிநபர் பாதுகாப்பு கவசங்கள், உபகரணங்கள் அளிக்கப்பட வேண்டும். இது சுகாதார, மருத்துவப் பிரச்சினை மட்டுமல்ல; சமூகம், பொருளாதாரம், சுற்றுச்சூழல், அரசியல், எதிர்கால பிரச்னையாக மாறி வருகிறது. எனவே, இதுகுறித்து பல்வேறு குழுக்கள் அரசின் சார்பில் அமைக்கப்பட்டு அவர்களது ஆலோசனைகள் பெறப்பட வேண்டும். மத்திய அரசிடம் நிதி கேட்டு கடிதம் எழுதுவதோடு மாநில அரசின் கடமை முடியவில்லை. கேட்ட நிதியை பெறுவதற்கு ஆக்கப்பூர்வ நடவடிக்கைகளை தமிழக அரசு முனைய வேண்டும். எம்.பி தொகுதி நிதி ரத்து செய்திருப்பதை தமிழக அரசு கண்டிக்க வேண்டும். திமுக முழு ஒத்துழைப்பு அளிக்கும் என்பதை மீண்டும் தெரிவித்து கொள்கிறேன் என்று ஸ்டாலின் குறிப்பிட்டுள்ளார்.


text: இராமாயணம் () வால்மீகி என்னும் முனிவரால் சமசுக்கிருத மொழியில் இயற்றப்பட்ட மிகப் பழைய இதிகாசமாகும். இது பொ.ஊ.மு. 5 ஆம் நூற்றாண்டுக்கும் பொ.ஊ. 2 ஆம் நூற்றாண்டுக்கும் இடைப்பட்ட காலப் பகுதியில் இயற்றப்பட்டிருக்கலாம் எனக் கருதப்படுகின்றது. இது இந்து சமயத்தின் முக்கியமான நூல்களுள் ஒன்று. மூல நூலான வால்மீகியின் இராமாயணத்தைத் தழுவிப் பல இந்திய மொழிகளிலும், பிற நாடுகளின் மொழிகளிலும் இராமாயணம் இயற்றப்பட்டுள்ளது. கம்பர் என்னும் புலவர் புலவர்களுக்கே உண்டான பாணியில் பல கற்பனைகளை இனைத்து இதனைத் தமிழில் எழுதினார். இது கம்ப இராமாயணம் எனப்படுகின்றது. கெமர் மொழியில் உள்ள ரீம்கெர், தாய் மொழியில் உள்ள ராமகியென், லாவோ மொழியில் எழுதப்பட்ட ப்ரா லாக் ப்ரா லாம், மலாய் மொழியின் இக்காயத் சேரி ராமா போன்றவை வால்மீகியின் இராமாயணத்தைத் தழுவியவை ஆகும். கோசல நாட்டின் தலை நகரமான அயோத்தியை சேர்ந்த ரகு வம்ச இளவரசரான ராமர், அவர் மனைவி சீதை ஆகியோரின் வாழ்க்கையை விவரிக்கும் இந்த இதிகாசம், உறவுகளுக்கு இடையேயான கடமைகளை எடுத்துக் காட்டுகின்றது. சிறந்த வேலையாள், சிறந்த தம்பி, சிறந்த மனைவி, சிறந்த அரசன் போன்றோர் எப்படி இருக்கவேண்டும் என்பது இதன் கதை மாந்தர்கள் மூலம் விளக்கப்படுகின்றது. சொற்பிறப்பியல் இராமாயணம் என்னும் பெயர் இராமன், அயனம் என்னும் சொற்களின் கூட்டாகும். காவியத்தின் மையப் பாத்திரத்தின் பெயரான இராம, இரண்டு சூழ்நிலை அர்த்தங்களைக் கொண்டுள்ளது. அதர்வவேதத்தில், இது 'அடர், அடர் நிறம், கருப்பு' என்று பொருள்படும் மற்றும் 'இரவின் இருள் அல்லது அமைதி' என்று பொருள்படும் இராத்திரி என்ற வார்த்தையுடன் தொடர்புடையது. மகாபாரதத்தில் காணக்கூடிய மற்றொரு பொருள், 'மகிழ்ச்சியானது, இனிமையானது, வசீகரமானது, அழகானது, அழகானது' என்பதாகும். அயனம் என்னும் சொல் சமசுக்கிருதத்தில் பயணம் என்னும் பொருளுடையது. இதனால், இராமாயணம் என்பது "இராமனின் பயணம்" என்று பொருள்படும், அக சாந்தியின் சமஸ்கிருத இலக்கண விதியின் காரணமாக அயனா அயனாவாக மாற்றப்பட்டது. காலம் மதிப்பீடு ஜோதிட கணக்கீடுகளின்படி, ராமாயணத்தின் விவரிப்பு பொ.ஊ.மு. 5301 இல் திரேதா யுகம் காலகட்டத்தில் நடந்தது. ராபர்ட் பி. கோல்ட்மேனின் கூற்றுப்படி ராமாயணத்தின் பழமையான பகுதிகள் பொ.ஊ.மு. 7 ஆம் நூற்றாண்டின் நடுப்பகுதிக்கும் பொ.ஊ.மு. 6 ஆம் நூற்றாண்டின் நடுப்பகுதிக்கு இடைப்பட்டவை. பௌத்தம் அல்லது மகத ராஜ்ஜியத்தின் முக்கியத்துவத்தைக் குறிப்பிடாத கதையே இதற்குக் காரணம். சாகேதா அல்லது ஷ்ரவஸ்தியின் வாரிசு தலைநகர் என்பதற்குப் பதிலாக, அயோத்தியை கோசலத்தின் தலைநகர் என்றும் உரை குறிப்பிடுகிறது. கதை காலத்தின் அடிப்படையில், ராமாயணம் மகாபாரதத்திற்கு முந்தையது என்பது வெளிப்படையானது. பொ.ஊ.மு. 7 முதல் 4 ஆம் நூற்றாண்டுகள் வரை கிடைக்கக்கூடிய உரையின் ஆரம்ப கட்டத்திற்கான அறிஞர்களின் மதிப்பீடுகள். இந்திய மொழிகளில் இராமாயணம் தமிழில் கம்பரும், வடமொழியில் வால்மீகியும், இந்தியில் துளசி தாசரும், மலையாளத்தில் எழுத்தச்சனும், அசாமியில் மாதவ் கங்குனியும், ஒரியாவில் பலராம்தாசுவும் இயற்றியுள்ளனர். வடமொழி இராமாயண நூல்கள் . யோக வசிஷ்ட (அல்லது) வசிஷ்ட இராமாயணம் (பொ.ஊ. 8 அல்லது 12 ஆம் நூற்றாண்டு) . அத்யாத்ம இராமாயணம் (பொ.ஊ. 13 ஆம் நூற்றாண்டு, இராமசர்மர் எழுதியது) . அற்புத இராமாயணம் (முந்தையதற்குப் பிற்பட்ட காலகட்டம்) . ஆனந்த இராமாயணம் (பொ.ஊ. 15 ஆம் நூற்றாண்டு) வால்மீகி பெயரால் வழங்கப்படுவது. வால்மீகி இராமாயணத்தின் அமைப்பு இராமாயணத்தின் கதை பல மட்டங்களில் தொழிற்படுகின்றது. ஒரு மட்டத்தில் இது அக்காலத்துச் சமூகத்தை விவரிக்கின்றது. பரந்த பேரரசுகள், அடுத்த அரசர்களாக வரவிருக்கும் இளவரசர்களின் வாழ்க்கை, தாய்மாருக்கும் மாற்றாந் தாய்களுக்கும் இடையிலான போட்டி, உடன்பிறந்தோருக்கு இடையிலான அன்புப் பிணைப்பும் விசுவாசமும், இளவரசிகளை மணம் முடிப்பதற்கான போட்டிகள் போன்றவை இவற்றுள் அடக்கம். இன்னொரு மட்டத்தில் இது, நெறிமுறைகளைக் கடைப்பிடிக்கும் ஒரு மனிதன், ஒரு தலைவனாக எவ்வாறு நடந்துகொள்கிறான் என்பதையும், நிலைமைகளை ஒன்றுபோல எதிர்கொண்டு, சமயத்துக்குத் தக்கபடி நடந்து, தனது சொந்தத் துன்பங்கள் முதலியனவற்றுக்கும் அப்பால் குடிமக்களை எவ்வாறு வழிநடத்துகிறான் என்பதையும் காட்டுகிறது. வேறொரு மட்டத்தில் இது, தீமையை ஒழித்து நீதியை நிலை நாட்டுவதற்காக மனிதனாகத் தனது ஏழாவது அவதாரத்தை எடுத்த விஷ்ணுவின் கதையும் ஆகும். வால்மீகி இராமாயணம் 24,000 பாடல்களைக் கொண்டது. இவை மொத்தம் ஏழு காண்டங்களாகப் பிரிக்கப்பட்டுள்ளன. இவை இராமரின் பிறப்பில் இருந்து இறப்பு வரை விளக்குகின்றன. அவை: பால காண்டம்: இராமனினதும் உடன்பிறந்தோரினதும் பிறப்பு, கல்வி, திருமணம் என்பவை பற்றிய கதைப் பகுதி. அயோத்தி காண்டம்: இராமன் சீதையை மணந்து கொண்ட பின்னர் இளவரசனாக அயோத்தியில் வாழ்ந்த காலத்துக் கதைப் பகுதி. ஆரண்ய காண்டம்: இராமன் காட்டுக்குச் சென்றதும் அங்கு வாழ்ந்ததும். கிஷ்கிந்தா காண்டம்: கடத்திச் செல்லப்பட்ட சீதையைத் தேடிச் செல்லும்போது வானரர் நாட்டில் இராமனது வாழ்க்கை. சுந்தர காண்டம்: சீதையைத் தேடி அனுமன் இலங்கைக்குச் சென்றது, அங்கே சீதையைக் கண்டது ஆகியவற்றை உள்ளடக்கிய கதைப் பகுதி. யுத்த காண்டம்: இராமனுக்கும் இராவணனுக்கும் இடையிலான போரை உள்ளடக்கிய கதைப் பகுதி. உத்தர காண்டம்: இராமன் அயோத்திக்கு திரும்ப வந்து அரசனானதையும் சீதை மீண்டும் காட்டுக்கு அனுப்பப்பட்டதையும் உள்ளடக்கிய கதைப் பகுதி. இந்த இராமாயணத்தில் காணப்படும் முதல் காண்டமும் இறுதிக் காண்டமும் வால்மீகியால் எழுதப்பட்டதா என்பதில் சில ஐயப்பாடுகளும் நிலவுகின்றன. இவ்விரு பகுதிகளினதும் மொழி நடை ஏனைய பகுதிகளிலிருந்து வேறுபடுவதும் அவற்றின் உள்ளடக்கங்களில் முரண்பாடுகள் காணப்படுவதும் இத்தகைய ஐயப்பாடுகளுக்குக் காரணமாகும். எனினும் பலர் இவ்வேழு காண்டங்களும் வால்மீகியால் எழுதப்பட்டதாகவே நம்புகின்றனர். வால்மீகி இராமாயணத்தின் கதைச் சுருக்கம் பால காண்டம் அயோத்தியை ஆண்டு வந்த தசரத மன்னனுக்கு நீண்ட நாட்களாக குழந்தைகள் இல்லாமல் இருந்து வந்தார். அதனால் தன் மந்திரி சுமந்தரர் மற்றும் தன் குலகுருவான வசிட்டரின் அறிவுரைப்படி புத்திர-காமேஷ்டி யாகம் நடத்தினார். அப்போது மகா விஷ்ணு தோன்றி, ஓர் தங்கத்திலான பாத்திரத்தை தசரதனிடம் கொடுத்து அதிலிருக்கும் புனிதமான தேனைத் தசரதனின் மனைவியரை பருகும்படி கேட்டு கொண்டார். அதன்படி தசரதரும் தன் மனைவியரான கௌசல்யா, சுமித்திரை மற்றும் கைகேயியிடம் அந்த தேனை பகிர்ந்தளிதார். விரைவிலேயே கௌசல்யாவுக்கு இராமனும், கைகேயிக்கு பரதனும், சுமித்திரைக்கு இரட்டையரான இலக்குவன் மற்றும் சத்ருகனன் ஆகியோர் பிறந்தனர். சிறிது காலத்திற்கு பின்பு நால்வரும் வசிட்டரிடம் சீடர்களாக சேர்ந்து பல்வேறு கலைகளை கற்று கொள்ள ஆரம்பித்தனர். இந்நிலையில் விசுவாமித்திர முனிவர், அயோத்தியை அடைந்து தசரதரிடம் தன் யாகங்களுக்கு சில ராட்சகர்களால் இடையூறு ஏற்படுவதால் அவர்களை அழிக்க இராமனை தன்னுடன் அனுப்பி வைக்குமாறு கேட்டுக் கொண்டார். முதலில் தயங்கினாலும் பிறகு இராமனையும், லட்சுமணனனையும் அவருடன் அனுப்பி வைத்தார். சகோதரர்கள் வந்த வேலையை செவ்வனே செய்த்தால், விசுவாமித்திரர் அவர்களுக்கு சில அஸ்திரங்களை அருளி ஆசிர்வதித்தார். அயோத்தி காண்டம் விசுவாமித்திரர் இராமனையும், இலட்சுமணனையும் ஜனகன் என்னும் அரசன் ஆட்சி செய்த விதேக நாட்டின் தலைநகரமான மிதிலைக்கு அழைத்துச் சென்றார். ஜனகனுடைய மகள் சீதை. இவளுக்குத் திருமணம் செய்வதற்காக அரசர் போட்டியொன்றை ஒழுங்கு செய்திருந்தார். பல இளவரசர்கள் கலந்து கொண்ட அப்போட்டியில் வென்ற இராமன், சீதையை திருமணம் செய்து கொண்டு அயோத்திக்கு மீண்டான். இராமனுக்கும், சீதைக்கும் திருமணமாகி பன்னிரண்டு ஆண்டுகள் ஆனதும், வயதான தசரதர், இராமருக்கு மகுடம் சூட்ட விருப்பம் தெரிவிக்கிறார், அதற்கு கோசல அரசவையும் குடிமக்களும் தங்கள் ஆதரவை வெளிப்படுத்துகிறார்கள். மாபெரும் நிகழ்வின் முந்திய நாளில், மந்தரை என்கிற பொல்லாத வேலைக்காரியால் கைகேயியின் பொறாமை தூண்டப்படுகிறது. தசரதன் நீண்ட காலத்திற்கு முன்பு தனக்கு வழங்கிய இரண்டு வரங்களை நினைவு கூறுகிறார். இராமரை பதினான்கு ஆண்டுகள் காட்டிற்குள் அனுப்புமாறும், தனது மகன் பரதன் நாடாள வேண்டுமென்றும் தசரதனிடம் கைகேயி கோருகிறார். இதனால் மனம் உடைந்த அரசன், கொடுக்கப்பட்ட வரத்தின் காரணமாக கட்டுப்படுத்தப்பட்டு, கைகேயியின் கோரிக்கைகளுக்கு இணங்குகிறார். இராமர் தனது தந்தையின் ஆணையை முழுமையான சமர்ப்பிப்பு மற்றும் அமைதியான சுய கட்டுப்பாட்டுடன் ஏற்றுக்கொள்கிறார். இது கதை முழுவதும் அவரை வகைப்படுத்துகிறது. இவருடன் சீதாவும் லட்சுமணனும் இணைந்து காடு செல்கின்றனர். அவரைப் பின்தொடர வேண்டாம் என்று அவர் சீதாவிடம் கூறும்போது, "நீங்கள் வசிக்கும் காடு எனக்கு அயோத்தி, நீங்கள் இல்லாமல் அயோத்தி என்பது எனக்கு ஒரு உண்மையான நரகமாகும்" என்று கூறுகிறாள். ராமர் வெளியேறிய பிறகு, தசரத மன்னர், துக்கத்தை தாங்க முடியாமல் காலமாகிறார். இதற்கிடையில், தனது நாட்டிற்குத் திரும்பிய பரதன், அயோத்தியில் நடந்த நிகழ்வுகளைப் பற்றி அறிந்து கொள்கிறார். பரதன் தனது தாயின் பொல்லாத சூழ்ச்சியினால் அரியணை ஏற மறுத்து, காட்டில் ராமரை சந்திக்கிறான். பரதன் ராமரிடம் திரும்பி வந்து ஆட்சி செய்யுமாறு கேட்டுக்கொள்கிறார். ஆனால் தனது தந்தையின் கட்டளைகளை நிறைவேற்ற தீர்மானித்த ராமர், நாடு திரும்ப மறுக்கிறார். ஆரண்ய காண்டம் சில காலத்தின் பின் தனது மூத்த மகனான இராமனுக்கு முடிசூட்டத் தசரதர் எண்ணினார். அரச குடும்பத்தினரும் மக்களும் இது குறித்து மிகவும் மகிழ்ந்தனர். ஆனால், கைகேயியின் பணிப்பெண்களில் ஒருத்தியான கூனி என்பாள் இராமன் மீது வெறுப்புற்றிருந்தாள். இராமன் அரசனாவதை அவள் விரும்பவில்லை. அதனால், கைகேயியைத் தூண்டி விட்டு இராமன் அரசனாவதைத் தடுக்க எண்ணினாள். கைகேயியும் கூனியின் வலையில் விழுந்துவிட்டாள். முன்னொருபோது தசரதனின் உயிரைக் கைகேயி காத்தமைக்காக இரண்டு வரங்கள் தருவதாகத் தசரதன் வாக்களித்திருந்தான். அவ்விரு வரங்களையும் கேட்டு வாங்கும்படி கூனி கைகேயிக்கு ஆலோசனை கூறினாள். தனது மகனான பரதன் அரசனாக வேண்டும், இராமன் பதினான்கு ஆண்டுகள் காட்டில் வாழவேண்டும் என்னும் இரண்டு வரங்களைக் கைகேயி தசரதரிடம் கேட்டாள். மனதை மாற்றிக்கொள்ளும்படி தசரதர் வேண்டியும் கைகேயி பிடிவாதமாக மறுத்துவிட்டதனால், தான் சொன்ன சொல்லைக் காப்பாற்றுவதற்காக வேறு வழியின்றி அவளுடைய கோரிக்கைக்குத் தசரதன் இணங்க வேண்டியதாயிற்று. தசரதரின் முடிவைக் கேள்வியுற்ற இராமன் உடனடியாகவே காட்டுக்குக் கிளம்பினான். அவன் தடுத்தும் கேளாமல் சீதையும், இலட்சுமணனும் இராமனுடன் காட்டுக்குக் கிளம்பினர். இராமன் காட்டுக்குப் போய்விட்டான் என்பதைக் கேள்வியுற்ற தசரதர் கவலை தாங்காமல் உடனேயே இறந்துவிட்டார். அவ்வேளையில் பரதனும், சத்துருக்கனும் நாட்டுக்கு வெளியே இருந்தனர். தந்தையின் இறப்புச் செய்தி கேள்வியுற்ற அவர்கள் உடனடியாக நாடு திரும்பி நடந்ததை அறிந்து கொண்டனர். நடந்தவை அனைத்துக்கும் தனது தாயே காரணம் என்பதை அறிந்த பரதன் கோபம் கொண்டான். முடி சூட்டிக்கொள்ள மறுத்த அவன் இராமனைத் திரும்பவும் கூட்டி வருவதற்காகக் காட்டுக்குச் சென்றான். தந்தையின் சொல்லைக் காப்பாற்றுவதற்காக அயோத்திக்கு வர இராமன் மறுக்கவே, பரதன் இராமனின் காலணிகளை கேட்டுப் பெற்றுக்கொண்டு அயோத்திக்குச் சென்றான். அங்கே இராமனின் பாதுகைகளை அரியணையில் வைத்து இராமன் காட்டிலிருந்து மீளும் வரை அவனுக்காகப் பரதன் ஆட்சியை நடத்தினான். இராமனும், சீதையும், இலட்சுமணனும் காட்டில் வாழ்ந்து வந்தபோது அரக்கர் குலத்தைச் சேர்ந்த இலங்கை அரசன் இராவணனின் தங்கையான சூர்ப்பனகை என்பவள் இராமன் மீது ஆசை கொண்டாள். இலட்சுமணன் அவளது மூக்கை வெட்டித் துரத்திவிட்டான். இதனால் கோபமடைந்த அவள் தனது அண்ணனிடம் முறையிட்டாள். தனது தங்கைக்கு நேர்ந்த நிலையையிட்டுச் சினம் கொண்ட இராவணன் இராமனைப் பழிவாங்க எண்ணிச் சீதையைக் கவர்ந்து கொண்டு வந்து இலங்கையில், அசோகவனத்தில் சிறை வைத்தான். சீதையில் அழகில் மயங்கிய அவன், தன்னை மணந்து கொள்ளுமாறும் அவளை வற்புறுத்தினான். கிஷ்கிந்தா / சுந்தர / யுத்த காண்டங்கள் சீதையைத் தேடி அலைந்த இராமனுக்கும், இலட்சுமணனுக்கும் வானரர்களின் அரசனான சுக்கிரீவனின் நட்புக் கிடைத்தது. சுக்கிரீவனின் அமைச்சனும், காற்றுக் கடவுளின் மகனுமான அனுமன் இராமனிடம் பெரும் பக்தி கொண்டிருந்தான். சுக்கிரீவனின் ஆணைப்படி வானரப் படைகள் பல திசைகளிலும் சென்று சீதையைத் தேடின. அனுமன் கடலைத் தாண்டி இலங்கைக்குச் சென்றான். அங்கே அசோக வனத்தில் சிறையிருந்த சீதையைக் கண்டான். அனுமன் மூலம் சீதை இருக்கும் இடத்தை அறிந்து கொண்ட இராமன், வானரப் படைகளின் உதவியோடு இலங்கைக்குச் சென்றான். இராவணனின் தம்பியான விபீடணன், சீதையை விட்டுவிடுமாறு இராவணனுக்கு ஆலோசனை கூறியும் அவன் அதனை ஏற்றுக்கொள்ள மறுத்துவிட்டான். நியாயத்துக்கு எதிராக இராவணனுக்கு உதவ விரும்பாத விபீடணன் இராமனை அடைந்து அவனுக்கு உதவினான். இடம்பெற்ற போரில் இராவணனும், அவனது கூட்டத்தினரும் மாண்டனர். இராமன் விபீடணனை இலங்கை அரசனாக முடி சூட்டினான். இராமன் சீதையை மீட்டான். எனினும், சீதையின் தூய்மையை நிரூபிப்பதற்காக சீதை தீக்குள் புகுந்து வெளிவர வேண்டியதாயிற்று. இவ்வேளையில் இராமனுக்கு விதிக்கப்பட்ட நாடுகடந்த வாழ்க்கைக் காலமான பதினான்கு ஆண்டுகள் முடிவடைந்தன. இராமன், சீதை, இலட்சுமணன் ஆகியோர் அயோத்திக்கு மீண்டனர். இராமன் அரசனாக முடிசூட்டிக் கொண்டான். ஒருநாள் அயோத்தியின் குடிமக்களில் ஒருவன், சீதை இராவணனால் கடத்திச் செல்லப்பட்டதைக் குறித்து ஐயுற்றுப் பேசியதை அறிந்த இராமன் சீதையைக் காட்டுக்கு அனுப்பினான். அப்போது சீதை கருவுற்றிருந்தாள். காட்டில் சீதை வால்மீகி முனிவரின் ஆதரவில் வாழ்ந்து வந்தாள். அவளுக்கு லவன், குசன் என இரட்டை ஆண் குழந்தைகள் பிறந்தனர். அவர்கள் வால்மீகியின் ஆசிரமத்திலேயே வளர்ந்தனர். அக்காலத்தில் இராமன் தனது பேரரசை மேலும் பெருப்பிக்கும் நோக்குடன் அசுவமேத யாகம் எனப்பட்ட யாகத்தை ஒழுங்கு செய்தான். இந்த யாகத்தைச் செய்யும் ஒரு மன்னன் ஒரு குதிரையைப் பெரும் படையோடு அண்டை நாடுகளுக்கு அனுப்புவான். அவனுடன் போரிடமுடியாமல் அடிபணிய விரும்பும் அரசர்கள் அக் குதிரையைத் தமது நாட்டில் உலவ விடுவர். அப்படியின்றி அவ்வரசன் அடிபணிய விரும்பாவிட்டால் குதிரையைப் பிடித்துக் கட்டிவிடுவான். குதிரையை அனுப்பிய அரசன் போர் புரிந்து குறிப்பிட்ட நாட்டைத் தோற்கடிக்கவேண்டும். இராமன் அனுப்பிய குதிரை அவனது பிள்ளைகளான லவனும், குசனும் வாழ்ந்த காட்டில் உலவியபோது அவர்கள் அதனைப் பிடித்துக் கட்டியதுடன், அதனுடன் வந்த படையினருடன் மோதி அவர்களைத் தோற்கடித்தனர். இதைக் கேள்வியுற்ற இராமன் காட்டுக்கு வந்து தனது பிள்ளைகளையும், சீதையையும் கண்டான். சில காலத்தின் பின் புவியில் தனது காலம் முடிவுக்கு வருவதை சீதை உணர்ந்து தன்னை ஏற்றுக்கொள்ளும்படி புவியன்னையை வேண்டினாள். சீதையின் வேண்டுகோளுக்கு இணங்கிப் புவி பிளந்து அவளை ஏற்றுக்கொண்டது. லவனும், குசனும் அயோத்திக்குச் சென்று தந்தையுடன் வாழ்ந்தனர். சுந்தர காண்டம் சுந்தர காண்டம் வால்மீகி ராமாயணத்தின் இதயமாகவும், அனுமனின் சாகசங்களைப் பற்றிய விரிவான, தெளிவான கதையயும் கொண்டுள்ளது. சீதையைப்பற்றி அறிந்த பிறகு, அனுமன் ஒரு அழகிய வடிவத்தை எடுத்துக் கொண்டு, கடலுக்கு குறுக்கே இலங்கைக்கு பறந்து செல்கிறார். வழியில் அவர் தனது திறன்களை சோதிக்க ஒரு பேய் வடிவத்தில் வரும் ஒரு கந்தர்வ கன்னியை எதிர்கொள்வது போன்ற பல சவால்களை சந்திக்கிறார். அவர் மைனாகுடு என்ற மலையை எதிர்கொள்கிறார். அவர் அனுமனுக்கு ஓய்வு அளித்து அவருக்கு உதவுகிறார். சீதாவைத் தேடுவதற்கு இன்னும் சிறிது காலமே மீதமுள்ளதால் அனுமன் அவருடைய உதவியை மறுக்கிறார். இலங்கைக்குள் நுழைந்த பிறகு, இலங்கை முழுவதையும் பாதுகாக்கும் லங்கினி என்ற அரக்கியை காண்கிறார் அனுமன் அவளுடன் சண்டையிட்டு இலங்கைக்குள் செல்வதற்காக அவளை அடிபணியச் செய்கிறார். இந்த செயல்பாட்டில், லங்கினியை தோற்கடித்தால் இலங்கையின் முடிவு நெருங்குகிறது என்று அர்த்தமாகும் என்று கடவுளர்களிடமிருந்து பெற்ற எச்சரிக்கையை லங்கினி எடுத்துரைக்கிறாள். இங்கே, அனுமன் அரக்கர்களின் நாட்டை ஆராய்ந்து இராவணனை வேவு பார்க்கிறார். அவர் சீதையை அசோக வனத்தில் காண்கிறார். அங்கு சீதையை தன்னைத் திருமணம் செய்து கொள்ளுமாறு ராவணன் அச்சுறுத்துகிறான். நம்பிக்கையின் அடையாளமாக ராமரின் மோதிரத்தை கொடுத்து அனுமன் சீதாவுக்கு உறுதியளிக்கிறார். அவர் சீதையை மீண்டும் ராமரிடம் கொண்டு செல்ல முன்வருகிறார்; இருப்பினும், அவள் மறுத்து, அது தர்மம் அல்ல என்று கூறி, அனுமன் அவளை ராமரிடம் அழைத்துச் சென்றால் ராமாயணத்திற்கு முக்கியத்துவம் இருக்காது என்று கூறுகிறாள் - "ராமர் இல்லாதபோது ராவணன் சீதையை வலுக்கட்டாயமாக சுமந்து சென்றான். ராவணன் இல்லாதபோது, அனுமன் சீதையை மீண்டும் ராமனிடம் கொண்டு சென்றான் " என்ற அவப்பெயர் வராதிருக்கவும் தான் கடத்தப்பட்ட அவமானத்திற்கு பழிவாங்கவும் இராமரே வர வேண்டும் என்று சீதை கூறுகிறாள். அனுமன் பின்னர் இலங்கையில் மரங்களையும் கட்டிடங்களையும் அழித்து இராவணனின் வீரர்களைக் கொல்வதன் மூலம் அழிவை ஏற்படுத்துகிறார். ராவணனின் வீரர்கள் தன்னைப் பிடித்து ராவணனிடம் அழைத்துச் செல்ல அனுமதிக்கிறார். சீதையை விடுவிக்க ராவணனுக்கு தைரியமான சொற்பொழிவு செய்கிறார். ராவணனால் அவரது வால் தீ வைக்கப்பட்டுள்ளது, ஆனால் அவர் பிணைப்புகளில் இருந்து தப்பித்து கூரையிலிருந்து கூரைக்குத் தாவுகிறார். ராவணனின் கோட்டைக்கு தீ வைத்து விட்டு தீவில் இருந்து பறந்து செல்கிறார். மகிழ்ச்சியான செய்திகளுடன் கிஷ்கிந்தாவுக்குத் திரும்புகிறார். உத்தர காண்டம் கம்ப இராமாயணத்தின் இறுதிக் காண்டமாக உத்தர காண்டம், ஒட்டக்கூத்தரால் இயற்றப்பட்டது. கம்பர் தம் இராமாயணத்தைப் பால காண்டம் முதல் யுத்த காண்டம் முடிய உள்ள ஆறு காண்டங்களில் நிறைவு செய்துள்ளார். யுத்த காண்டத்தின் நிறைவில், விடைகொடுத்த படலம் என்றொரு படலம் உள்ளது. அதில் சுக்ரீவன், அனுமன், வீடணன் மற்றும் வானரர் முதலியோர்க்கு பரிசில்கள் கொடுத்து இராமன் விடை தந்து அனுப்பிய செய்தி கூறப்பட்டுள்ளது. அதன் பின்பு இராமர் பல்லாண்டு மனுநெறி தவறாமல் ஆட்சி செய்ததை விளக்கி, இராமாயணத்தைக் கம்பர் நிறைவு செய்து விட்டார். அதன்பின் நிகழ்வுகளாக, சீதை தொடர்பான வதந்தியினை குடிமகன் மூலம் கேட்ட இராமர், ஐந்து மாத கர்ப்பிணியான சீதையை, இலக்குமணனைக் கொண்டு காட்டில் விட்டுவிடுதல், காட்டில் சீதைக்கு வால்மீகி ஆசிரமத்தில் லவன் மற்றும் குசன் எனும் இரட்டைக் குழுந்தைகள் பிறப்பதும், இராமர் செய்த அசுவமேத யாகக் குதிரைகளை லவ-குசர்கள் கட்டி வைத்தல், சத்துருக்கனன், பரதன் மற்றும் இலக்குமணராலும் வெல்ல முடியாத இலவ-குசர்களை, இராமரே நேரில் வந்து பார்த்து போரிடுவதும், பின்னர் லவ-குசர்களை அயோத்திக்கு அழைத்து செல்லுதலும், பூமி பிளந்து சீதை பூமாதேவியுடன் சேர்தல் போன்ற செய்திகளை, தான் எழுதிய உத்தர காண்டம் மூலம் ஒட்டக்கூத்தர் வடிவம் கொடுத்துள்ளார். இறையியல் முக்கியத்துவம் இராமாயணத்தின் முக்கிய கதை மாந்தனான இராமன், இந்துக்களின் முதன்மைக் கடவுளரில் ஒருவர். மும்மூர்த்திகளுள் ஒருவரான திருமாலின் 10 அவதாரங்களுள் ஒருவராகப் போற்றி வழிபடப்படுபவர். உலகில் தீமையை ஒழித்து அறத்தை நிலைநாட்டுவதற்காக திருமால் இப் புவியில் தோன்றியதாக இந்துக்கள் நம்புகின்றனர். ஆண்டு தோறும் பலர் இராமர் பயணம் செய்த பாதையைப் பின்பற்றி யாத்திரை செய்கின்றனர். இந்த இதிகாசம், ஒரு இலக்கியமாக மட்டுமன்றி, இந்து சமயத்துடன் இரண்டறக் கலந்துள்ளது. இதனைப் படிப்பவர்களதும், படிக்கக் கேட்பவர்களதும் பாவங்கள் நீங்கி, இறைவன் அருள் கிட்டும் என்பது இந்துக்களின் நம்பிக்கை. மகாபாரதத்தில் இராமாயாணம் மகாபாரத காவியத்தின் வன பருவத்தில் இராமாயண நிகழ்வுகளை மார்க்கண்டேய முனிவர் தருமனுக்கு எடுத்துரைத்தார். தமிழ் இலக்கியங்களில் இராமாயணம் பற்றிய குறிப்பு பொ.ஊ. 12 ஆம் நூற்றாண்டில் கம்பர், கம்பராமாயணத்தை தமிழில் எழுதுவதற்கு முன்பே, இராமாயணக் கதையைப் பற்றிய பல பழங்கால குறிப்புகள் உள்ளன, இது பொது சகாப்தத்திற்கு முன்பே தமிழ் நிலங்களில் நன்கு அறியப்பட்ட கதை என்பதைக் குறிக்கிறது. இக்கதை பற்றிய குறிப்புகள் அகநானூறு (பொ.ஊ.மு. 1ஆம் நூற்றாண்டு) மற்றும் புறநானூறு (பொ.ஊ.மு. 300 தேதியிட்டது), சிலப்பதிகாரத்தின் இரட்டைக் காப்பியங்கள் (பொ.ஊ. 2ஆம் நூற்றாண்டு) மற்றும் மணிமேகலை (காண்டோஸ் 5, 17 மற்றும் 18), மற்றும் குலசேகர ஆழ்வார், திருமங்கை ஆழ்வார், ஆண்டாள் மற்றும் நம்மாழ்வார் ஆகியோரின் ஆழ்வார் இலக்கியங்கள் (பொ.ஊ. 5 மற்றும் 10 ஆம் நூற்றாண்டுகளுக்கு இடைப்பட்டவை) ஆகியவற்றில் காணப்படுகின்றன. நாயன்மார்களின் பாடல்களில் கூட இராவணன் மற்றும் சிவபெருமான் மீது அவன் கொண்ட பக்தி பற்றிய குறிப்புகள் உள்ளன. இராமாயணமும் இலங்கையும் இராமாயணத்தில் கூறப்படும் இலங்கை இன்றைய இலங்கைத் தீவைக் குறிக்கிறது என்பதே பெரும்பாலோரது கருத்து. எனினும், இதை மறுத்து இந்தியாவில் ஒடிசாவில் உள்ள லங்கையை இராமாயணத்தின் இலங்கையாகக் கொள்பவர்களும் உள்ளனர். இலங்கைக்கும் இந்தியாவுக்கும் இடையில் காணப்படுவனவும், இராமர் பாலம் என்று அழைக்கப்படுவனவுமான ஆழம் குறைந்த திட்டுக்களே வானரப் படைகளால் அமைக்கப்பட்ட பாலம் எனச் சிலர் கருதுகின்றனர். அத்துடன் இலங்கையின் மையப் பகுதியில், நுவரெலியா என்னும் நகருக்கு அண்மையில் உள்ள சீதா எலிய என அழைக்கப்படும் இடமே சீதையைச் சிறைவைத்த அசோகவனம் என்கின்றனர். இராமாயண அவையடக்கம் குலோத்துங்க சோழ அரசனின் ஆணைப்படி கம்பரால் இயற்றப்பட்டது கம்பராமாயணம். இதனைக் கம்பர் வான்மீகி முனிவரின் இராமாயணத்தின்படி எழுதியிருக்கின்றார். அதனை அவர் தனது இராமாயண அவையடக்கத்தில் பின்வருமாறு கூறுகின்றார் - “தேவபாடையின் இக்கதை செய்தவர் மூவரானவர் தம்முளும் முந்திய நாவினார் உரைப்படி நான் தமிழ்ப் பாவினால் இஃதுணர்த்திய பண்பரோ!“ வடமொழியில் இராம கதையை வகுத்து வான்புகழ் கொண்ட வான்மீகி முனிவரின்படி நான் தமிழ்ப்பாவினால் பாடியிருக்கின்றேன் என்று கம்பர் கூறுகின்றபோதும் - சிற்சில இடங்களில் அழகுசெய்வான் பொருட்டு வான்மீகி இராமாயணத்தில் இல்லாதவற்றையும் எழுதியிருக்கின்றார். இவை தமிழ் மக்களிடையே நிலவிய இராமாயணக் கதைகளில் இருந்தும் சேர்ந்திருப்பதால், கம்பர் மெருகூட்டியவை முழுதும் அவரது கற்பனையே என்று ஊறு விட இயலாது. உதாரணம் : இராமனும் சீதையும் திருமணத்திற்கு முன்னர் ஒருவரையொருவர் கண்டு கழிபெரும் காதல் கொண்டதாய் வான்மீகி கூறவில்லை. ஆயினும், கம்பர் தமிழ் மரபினைத் தழுவி, தலைவனும் தலைவியும் திருமணத்தின் முன்னர் ஒருவரையொருவர் கண்டு கழிபெருங் காதல் கொண்டதாய்ச் சொல்கிறார். தமிழியற் கொப்ப அவ்வாறு கூறியமை - முதனூலுக்கு மாறுகொள்ளக் கூறியமை - வழுவாகாத; மரபெனவே கொள்ளப்படுகிறது. இராமாயணம் குறித்து சுவாமி விவேகானந்தர் கருத்து தென்னிந்தியாவில் உள்ள மக்களேதான் குரங்குகளாகவும் அரக்கர்களாகவும் வர்ணிக்கப்பட்டார்கள் என்று சுவாமி விவேகானந்தர் கூறினார். விஷ்ணு புராணம், இராமாயணம், மகாபாரதம் போன்ற புராணங்களில் வரலாற்று உண்மை உள்ளதா என்ற இந்து பத்திரிக்கை நிருபரின் கேள்விக்கு அளித்த பதிலில் சுவாமி விவேகானந்தர் கூறியதாவது: "ஏதோ ஒரு வரலாற்று உண்மையே புராணத்தின் கருவாக உள்ளது. உயர்ந்த கருத்துக்களைப் பல வடிவங்களில் மக்களுக்குக் கற்பிப்பதே புராணங்களின் நோக்கம்...இராமாயணமும் மகாபாரதமும் கண்ட நியதிப்படி, அவை இராமரையும் கிருஷ்ணரையும் சார்ந்திருக்க வேண்டியதே இல்லை. ஆனால் அவை உயர்ந்த கருத்துக்களை மனித இனத்தின் முன் வைப்பதால், அவற்றைச் சிறந்த அடிப்படை நூல்களாகக் கருத வேண்டும். எந்தப் புராணமானாலும் சரி, அதிலுள்ள தத்துவத்தை அறிய, அதில் வரும் பாத்திரங்கள் உண்மையா கற்பனையா என்ற ஆராய்ச்சி தேவையில்லை. மனித இனத்திற்குப் போதிப்பதே புராணங்களின் நோக்கம். இராமாயணத்தில் வரும் பத்துத் தலை அசுரன் வாழ்ந்திருக்க வேண்டிய அவசியமில்லை. அவன் ஓர் உண்மைப் பாத்திரமா அல்லது கற்பனையா என்ற கேள்வியைத் தள்ளி வைத்துவிட்டு, அவன்மூலம் நமக்கு என்ன போதிக்கப்பட்டுள்ளது என்பதை அறிய வேண்டும்." இதையும் பார்க்க சக்கரவர்த்தித் திருமகன் கம்ப இராமாயணம் தாய்லாந்து இராமாயணம் இராமர் சீதை திராவிட இயக்க ஆதரவாளர் எம்.ஆர்.ராதாவின் இராமாயண எதிர்ப்பு நூல்கள்: ராமாயணத்தை தடை செய் (நூல்) ராமாயணமா?கீமாயணமா? குறிப்புகளும் மேற்கோள்களும் வெளி இணைப்புகள் கம்பராமாயணத்திற்கு முன்பே எழுதப்பட்ட பழைய தமிழ் இராமாயணங்களின் மிச்சம் கம்பராமாயணம் நூல் http://valmikiramayanam.in/?tag=தமிழில்-வால்மீகி-ராமாயணம் ராமாயணத்தை கொண்டாடும் தாய்லாந்தின் 'ராமா' மன்னர்கள் இராமாயணம் காப்பியங்கள் இந்து தொன்மவியல் இந்திய தொன்மவியல் சமசுகிருத இலக்கியம் பண்டைய நூல்கள் கிழக்கின் புனித நூல்கள்


பலாத்காரத்தை தடுக்க பலே ஐடியா கொடுத்த நடிகை: நடக்குமா? | Rakhi Sawant wants ban on rape scenes in movies - Tamil Filmibeat | Published: Tuesday, October 30, 2018, 6:00 [IST] மும்பை: இந்தியாவில் பலாத்காரத்தை ஒழிக்க என்ன செய்ய வேண்டும் என்று பாலிவுட் நடிகை ராக்கி சாவந்த் தெரிவித்துள்ளார். இயக்குனர் சஜித் கான் மீது பாலியல் புகார் எழுந்ததை அடுத்து அவர் இயக்கி வந்த ஹவுஸ்ஃபுல்4படத்தில் நடித்து வந்த அக்ஷய் குமார் படப்பிடிப்பை நிறுத்தினார். மேலும் பாலியல் புகாரில் சிக்கிய நானா படகேர் ஹவுஸ்ஃபுல்4படத்தில் இருந்து விலகினார். இந்நிலையில் நானா படேகரின் ஆதரவாளரான ராக்கி அக்ஷய் குமாரை விமர்சித்துள்ளார். இது குறித்து அவர் கூறியிருப்பதாவது, நான் அக்ஷய் குமார் மீது மிகுந்த மரியாதை வைத்துள்ளேன். ஆனால் அவர் ஹவுஸ்ஃபுல்4படப்பிடிப்பை நிறுத்தியதை பார்த்து அப்செட் ஆகிவிட்டேன். அவர் இப்படி செய்வார் என்று நான் எதிர்பார்க்கவில்லை. நானா படேகர் மற்றும் சஜித் கான் ஆகியோர் அப்பாவிகள். இளம் வயதில் எதுவும் செய்யாத ஆலோக் நாத்தால் வயதான காலத்தில் எதுவும் செய்ய முடியாது. அவர் நல்லவர். வின்டா நந்தா ஊதினாலே ஆலோக் நாத் பறந்துவிடுவார். அந்த அளவுக்கு வின்டா குண்டாக இருக்கிறார். நடிகர் சுஷாந்த் சிங் ராஜ்புட் ரொம்ப கூச்ச சுபாவம் உள்ளவர். அவர்கள் பெண்களுடன் பேசினால் நிமிர்ந்து கூட பார்க்க மாட்டார். திரையுலகில் ஆண்கள் அல்ல மாறாக பெண்கள் தான் மோசமான விஷயங்களை பரப்புகிறார்கள். என் ரசிகர்கள் என்றால் எனக்கு மிகவும் பிடிக்கும். ஆனால் எனக்கு தற்போது அவர்களை பிடிக்கவில்லை. ஏனென்றால் அவர்கள் தனுஸ்ரீ தத்தாவை ஆதரிக்கிறார்கள். தனுஸ்ரீ தத்தாவை ஆதரிக்கிறவர்களை சபிக்கிறேன். இந்தியாவில் பாலியல் பலாத்காரத்தை நிறுத்த வேண்டும் என்றால் முதலில் படங்களில் பலாத்கார காட்சிகள் வைக்க தடை விதிக்க வேண்டும் என்கிறார் ராக்கி. பாலியல் புகாரில் சிக்கிய ஆண்களுக்கு அவர் தொடர்ந்து ஆதரவு தெரிவித்து வருவதுடன் புகார் கூறிய பெண்களை அசிங்கப்படுத்தியும் வருகிறார் என்பது குறிப்பிடத்தக்கது. Read more about: rakhi sawant me too mumbai ராக்கி சாவந்த் மீ டூ மும்பை Bollywood actress Rakhi Sawant said that, ' if one has to stop rape in India, then one should ban rape scenes in films.' Story first published: Tuesday, October 30, 2018, 6:00 [IST]


யாழில் அதிகரிக்கும் போதைப்பொருள்! – வட முதல்வர் நடவடிக்கை எடுக்கவேண்டும் எனக் கோரிக்கை | Athavan News – ஆதவன் – தமிழ் செய்திகள் In இலங்கை January 9, 2018 3:42 pm GMT 0 Comments 1302 by : Puvanes


text: அக்ரோபோலிஸ் (acropolis, ) என்பது பண்டைக்காலத்தில் கிரேக்க நகரங்களின் குறியீட்டு மையப்பகுதியைக் குறித்தது. சமயம் தொடர்பான கட்டிடங்களும், குடிமக்களுக்கான பொதுக் கட்டிடங்களும் இப்பகுதியில் ஒருங்கே அமைந்திருந்தன. அக்காலத்து ஏதென்ஸின் அக்ரோபோலிஸ் இதற்கு நல்லதொரு எடுத்துக் காட்டு ஆகும். அக்ரோபோலிஸ் (Acropolis) என்னும் சொல், acron = விளிம்பு, polis = நகரமென்னும் இரு கிரேக்கச் சொற்களின் இணைவினால் உருவானது. நேரடியாக மொழி பெயர்க்கும்போது, நகரத்தின் விளிம்பு என்ற பொருள் தருகின்றது. அக்ரோபோலிஸ்கள் உயர்ந்த நிலப்பகுதிகளிலேயே அமைக்கப் பட்டிருக்கின்றன. பொதுவாக செங்குத்தான பக்கங்களைக் கொண்ட குன்றுகளே தேர்ந்து எடுக்கப்பட்டிருக்கின்றன. இத்தகைய இடங்கள் நகரத்தின் பாதுகாப்புக்கு வாய்ப்பான இடங்களாகும். பண்டைய கிரேக்க நகரங்களான ஏதென்ஸ், ஆர்கோஸ் (Argos), தேபிஸ் (Thebes), கொறிந்த் (Corinth) என்பவற்றில் அக்ரோபோலிஸ்கள் இருந்தன. இது கிரேக்க நகரங்கள் தொடர்பிலேயே உருவானபோதும், பிற்காலத்தில் பல இடங்களிலும் உருவான நகர மையங்களும் அக்ரோபோலிஸ் என்று அழைக்கப்பட்டன. மிகவும் பிரபலமான அக்ரோபோலிஸ், கிரேக்க நாட்டின் ஏதென்ஸ் நகரிலுள்ள அக்ரோபோலிஸே ஆகும். இதனால் எவ்வித அடைமொழியுமின்றி அக்ரோபோலிஸ் என்றால் அது ஏதென்ஸில் உள்ளதையே குறித்தது. இதனையும் காண்க ஏதென்ஸின் அக்ரோபோலிஸ் மேற்கோள்கள் வெளியிணைப்புகள் ஏதென்ஸின் அக்ரோபோலிஸ் பண்டைய கிரேக்கக் கட்டிடக்கலை


மொழி வரலாறு


text: குழிப்பந்தாட்டம் அல்லது கோல்ஃப் (Golf) விளையாட்டு சுமார் 500 வருடங்களுக்கு முன் இசுக்காட்லாந்திலிருந்து தொடங்கியது. கோல்ஃப் மட்டை 'க்ளப்' (Club) எனப்படும், இந்த அடிகோல் (கிளப்) கொண்டு வெண்பந்தை மைதானத்திலுள்ள இடர்களில் மாட்டிக் கொள்ளாமல் சிறிய குழிக்குள் தள்ளுவதே ஆட்டம். பொதுவாக நன்கு பராமரிக்கப்படும், கவனத்துடன் உருவாக்கப்பட்ட 9 அல்லது 18 குழிகள் கொண்டது ஒரு ஆட்டமைதானம் (கோர்சு). இந்தக் குழிகளில் ஒவ்வொன்றாக மிகக் குறைந்த எண்ணிக்கையிலான தட்டுகள் அல்லது அடிகள் (Stroke) மூலம் பந்தை விழச் செய்பவரே வெற்றி பெற்றவர். ஒவ்வொரு குழிக்கும் ஒரு பார் அல்லது சமம் மதிப்பு உண்டு. இது 3 இலிருந்து 5 வரை இருக்கும். 18 குழிகளுள்ள ஒரு ஆட்டமைதானத்திற்கு 72 அடிகள் சமம் ஆகும். இந்த எண்ணிக்கையில் ஆடுபவருக்கு குறை (ஹண்டிகேப்) 0 ஆகும். ஒருவர் 75 அடிகளில் அனைத்துக்குழிகளிலும் பந்தை இட்டால் அவரது குறை 3 ஆகும். கோல்ஃப் மைதானங்கள் மிகப் பெரியவையாக இருப்பதால், வீரர்கள் சில சமயம் சிறு மின்கல ஊர்திகளில் குழிகளுக்கிடையே பயணம் செய்வதும் உண்டு. இது வணிக உலகில் மிக மதிப்பு பெற்ற விளையாட்டாக இருப்பதால், இப்போட்டிகளில் பரிசுத் தொகையும், புகழும் அதிகம். இந்த விளையாட்டில், தொடக்கக் காலங்களில் பெண்கள் விளையாட அனுமதிக்கப்படவில்லை. இந்த விடயத்தைத் தெரிவிக்கும் ஆங்கிலச் சொற்றொடரான Gentlemen Only, Ladies Forbidden என்பதிலுள்ள சொற்களின் முதலெழுத்தைக்கொண்டே இந்த விளையாட்டிற்கு GOLF எனப் பெயரிடப்பட்டது. தற்காலத்தில் பெண்களும் ஆட அனுமதிக்கப்படுகின்றனர். வரலாறு நவீன குழிப்பந்தாட்டமானது 15-ஆம் நூற்றாண்டு காலகட்டத்தில் ஸ்காட்லாந்தில் தோன்றியது. ஆனால் இதன் தொடக்க கால வரலாறானது தற்போது வரை தெளிவாக வரைவிலக்கணம் செய்ய இயலாத. விவாதத்திற்குரிய ஒன்றாகவும் உள்ளது. சில வரலாற்று ஆசிரியர்கள் உரோம் நாட்டில் இருந்த பகானிகா எனும் விளையாட்டின் மறுவடிவமாக உள்ளதாகக் கருதினர். ஏனெனில் இந்த விளையாட்டிலும் குனிந்துகொண்டு ஒரு குச்சியின் மூலமாக தோல்பந்தினை அடிப்பர்.கிமு 1-ஆம் நூற்றாண்டில் ரோமப் பேரரசு உலகின் பெரும் பகுதிகளை வென்றதால் இந்த விளையாட்டானது ஐரோப்பாவின் அனைத்துப் பகுதிகளுக்கும் வென்றிருக்கலாம் எனவும் நம்பப்படுகிறது. மற்ற சிலர் ச்சூயிவன் என்றும் இதனை கருதினர். ("chui" என்றால் அடித்தல் மற்றும் "wan" என்றால் சிறிய பந்து ) சீன மூதாதையர்கள் சிலர் இந்த விளையாட்டினை 8-ஆம் நூற்றாண்டு முதல் 14-ஆம் நூற்றாண்டு வரை விளையாடினர். குழிப்பந்தாட்ட பயிற்சி வகுப்பு குழிப்பந்தாட்டத்தின் தொடக்கப் பகுதி நீரோடைகள் அல்லது எல்லைக் கோடுகள் கடினமான பகுதி வரம்புகள் குண்டு காப்பரண் நீரோடைகள் அல்லது நீர் இடையூறு சமதளப் பரப்பு பசுமைப் பரப்பு குழிப்பந்தாட்டத்தின் கொடியின் கீழ்ப் பகுதி குழி பார்(PAR) குழிப்பந்தாட்டத்தில் பார் (PAR) என்பது பந்தானது குழிக்குள் செல்வதற்காக அடிக்கப்படும் எண்ணிக்கைகளைக் குறிக்கும். பெரும்பாலான குழிப்பந்தாட்ட பயிற்சி வகுப்புகள் -3, -4, மற்றும் -5 குழிகள் கொண்டதாக இருக்கும். சில -6 கொண்டதாக இருக்கும். யப்பானில் -7 குழிகள் கொண்டதாக மட்டுமே உள்ளது. வழக்கமாக தொடக்கப் பகுதியிலிருந்து இருக்கும் குழிகளின் தூரங்கள் பின்வருமாறு ஆண்கள் குழி 3 – 250 கெஜம் (230 மீ) அல்லது அதற்கும் கீழ் குழி 4 – 251-450 கெஜம் (230- 411 மீ) குழி 5 – 451- 690 கெஜம் (412- 631 மீ) குழி 6 – 691 கெஜம் (632 மீ) அல்லது அதற்கும் மேல் பெண்கள் குழி 3 – 210 கெஜம் (190மீ) அல்லது அதற்கும் கீழ் குழி 4 – 211-400 கெஜம் (193-366 மீ) குழி 5 – 401-575 கெஜம் (367-526 மீ) குழி 6 – 575 கெஜம் (526 மீ) அல்லது அதற்கும் மேல் விதிமுறைகள் குழிப்பந்தாட்டம் விளையாடுவதெற்கென சில பொதுவான விதிமுறைகள் வகுக்கப்பட்டுள்ளன. அதனை மீறுபவர்களுக்கு அபராதங்களும் விதிக்கப்படும். அமெரிக்க ஐக்கிய நாடு மற்றும் மெக்சிக்கோ நாடுகளைத் தவிர ஏனைய நாடுகளின் குழிப்பந்தாட்ட விதிமுறைகளை வகுப்பதும், நிர்வகிப்பது போன்றவைகளை ஆர் அண்ட் ஏ R&A அமைப்பின் பணியாகும். அந்த இரு நாடுகளுக்கும் யு எஸ் ஜி ஏ (USGA) இந்த பணியினை மேற்கொள்ளும். வரலாறு குழிப்பந்தாட்டத்திற்கான ஒரு பொதுவான விதிமுறைகள் வருவதற்கு முன்னர் குழிப்பந்தாட்டக் கழகங்கள் தங்களுக்கென தாங்களே சில விதிமுறைகளை வகுத்துக் கொண்டனர். அவர்களுக்குத் தேவையான சில விதிகளை தளர்வும் செய்தனர். உ.ம்: இலைகள் ,சிறிய கற்கள். 19-ஆம் நூற்றாண்டின் பிற்பகுதியில் புனித.ஆண்ட்ரூஸ் குழிப்பந்தாட்ட சங்கம் (பின்னர் R&A என்று அழைக்கப்பட்டது) லீத் ஜென்டில்மேன் குழிப்பந்தாட்ட சங்கம் (பின்னர் எடின்பர்க் குழிப்பந்தாட்ட வீரர்கள் சங்கம்) ஆகியவை தாங்களாகவே இணைத்துக் கொண்டன. மார்ச் 7 , 1744 இல் லீத் ஜென்டில்மேன் குழிப்பந்தாட்ட சங்கம் (பின்னர் எடின்பர்க் குழிப்பந்தாட்ட வீரர்கள் சங்கம்) குழிப்பந்தாட்டம் விளையாடுவதில் உள்ள விதிகள் மற்றும் நிபந்தனைகள் என்ற தலைப்பில் பதின்மூன்று விதிகள் காணப்பட்டன. இதனுடைய கையெழுத்துப் பிரதி இசுக்கொட்லாந்தின் தேசிய நூலகத்தில் உள்ளது. குழிப்பந்தாட்ட சங்கத்தின் குழிகளின் நீளத்திற்கு தகுந்தாற்போல பற்றியினை(tee) வைக்க வேண்டும். பற்றியானது (tee) மைதானத்தின் மீது இருக்கும் வகையில் இருக்க வேண்டும். பற்றியில் வைக்கப்பட்ட பந்தினை மாற்றம் செய்தல் கூடாது. மைதானத்தில் இருக்கக்கூடிய கற்கள் போன்றவற்றை நீக்கம் செய்தல்கூடாது. மட்டைகள் புட்டர் (Putter) என்று மூன்று வகை மட்டைகள் உபயோகப்படுத்தப்படும். இவற்றிலும் மட்டை நுனியின் தடிமன் மற்றும் கணம் பல வேறுபாடுகள் உண்டு. ஆட்டவீரர்கள் ஓர் ஆட்டத்தில் 14 மட்டைகள் வரை பயன்படுத்த ஒப்புதல் அளிக்கப்படுவர். மரம் - இவ்வகை மட்டைகளைப் பயன்படுத்தி முதல் சில த்ட்டுகளை அல்லது அடிகளை ஆடுவார்கள். இது பந்தை நீண்ட தொலைவு அடிக்க பயன்படுத்தப்படும். சாதாரணமாக 220 மீட்டர் முதல் 180 மீட்டர் வரை பந்தை செலுத்த இதனைப் பயன்படுத்தலாம். இரும்பு - இது 1 முதல் 10 வரை எண் கொண்ட வேறுபட்ட எடை கொண்டது. 175 மீட்டர் தூரம் முதல் குழி உள்ள பசுந்தரை (Putting Green) வரை பந்தைச் செலுத்த இரும்பு அடிகோல்களைப் (கிளப்-களை) பயன்படுத்தலாம். புட்டர் - குழி அமைந்துள்ள பசுந்தரையை (Putting Green) அடைந்த பின்னர் இவ்வகை மட்டையைக் கொண்டு பந்தின் மிக அருகில் நின்று மெதுவாக தட்டி பந்தை குழியை நோக்கி உருட்டுவார்கள். கோல்ஃப் மட்டை வீச்சு (Swing) பந்தை நீண்ட தொலைவு செல்லுமாறு அடிப்பதற்கு, அருமையான மட்டை வீச்சு முறையை பயில்வது மிக முக்கியம். பந்தை முதலில் அடிக்கும் போது டீ (Tee) எனும் ஒரு சிறிய ஆணியைத் தரையில் பொருத்தி அதன் மீது பந்தை வைத்து அடிக்க வேண்டும். அப்பொழுது அதன் பின்னரும் நமது வீச்சின் முழு வேகமும் பந்தை செலுத்த, அந்த வீச்சு தரையிலோ அல்லது ஆணியிலோ படாமல் பந்தின் மீது மட்டும் பட வேண்டும். சிறந்த வீரர்கள் அருமையான வீச்சு உடையவர்களாக இருப்பார்கள். புள்ளிகள் குழிப்பந்தாட்டத்தில் வழங்கப்படும் புள்ளிகளானது குழிக்குள் பந்தினை செலுத்த ஒவ்வொரு வீரர்கள் எடுத்துக் கொள்ளும் பாரினைப் (par) பொறுத்து வழங்கப்படும். வீரர் ஒருவர் தன்னுடைய முதல் வாய்ப்பிலேயே பந்தினை குழிக்குள் செலுத்தினால் அது ஏஸ் எனப்படும். இதே போன்று மற்ற புள்ளிகளுக்கும் பெயர்கள் உண்டு. விளையாட்டில் பயன்படுத்தப்படும் சொற்கள் பார் (par)- காட்டாக 4 அடிக்குள் பந்தை குழிக்குள் தள்ள வேண்டும் என்று குறிப்பிடப்பெற்று இருந்தால், விளையாடுபவர் 4 அடிகள் மட்டுமே எடுத்துக்கொண்டால் அதற்கு பார் என்று பெயர். பேர்டி (birdie) - விளையாடுபவர் 3 அடிகள் எடுத்துக்கொண்டால் அதற்கு பேர்டி என்று பெயர். அதாவது பார் என்பதற்கு ஓர் அடி குறைவாக தேவைப்படுமாறு அடித்தால். ஈகிள் (eagle) - விளையாடுபவர் 2 தட்டுகள் அல்லது அடிகள் எடுத்துக்கொண்டால் அதற்கு ஈகிள் என்று பெயர். அதாவது பார் என்பதற்கு இரண்டு அடிகள் குறைவாக எடுத்தல். பார்-உக்கு மூன்று அடி குறைவாக எடுத்துக்கொண்டால் அதை இரட்டை ஈகிள் (double eagle) என்பர். போகி (boggy)- விளையாடுபவர் 5 அடிகள் எடுத்துக்கொண்டால் அதற்கு போகி என்று பெயர். அதாவது பார்-உக்கு அதிகமாக ஓர் அடி எடுத்தால். பார்-உக்கு அதிகமாக இரண்டு அடிகள் எடுத்தால் அதை இரட்டை போகி (double boggy) என்பர். புகழ் 2005 ஆம் ஆண்டில் கோல்ஃப் டைஜஸ்ட் -ன் அறிக்கையின் படி எந்தெந்த நாடுகளில் அதிகப்படியான குழிப்பந்தாட்ட பயிற்சி வகுப்புகள் நடைபெறுகின்றன என் கூறியுள்ளது. அவைகள் பின்வருமாறு இசுக்கெட்லாந்து, நியூசிலாந்து, ஆத்திரேலியா, அயர்லாந்து, கனடா, வேல்ஸ், அமெரிக்கா, ஸ்வீடன், இங்கிலாந்து. மற்ற பிராந்தியங்களிலும் குழிப்பந்தாட்டத்திற்கான பயிற்சி வகுப்புகள் அதிகரிக்கப்பட்டுள்ளன. சீனாவில் பயிற்சிவகுப்புகள் அதிகரிக்கப்பட்டுள்ளதே இதற்கு ஒரு உதாரணம் ஆகும். 1984 ஆம் ஆண்டில் முதன் முதலாக சீனாவில் குழிப்பந்தாட்ட பய்யிற்சி வகுப்பு துவங்கப்பட்டது. 2009 ஆம் ஆண்டின் முடிவில் 600 பேர் இருந்தனர். 21-ஆம் நூற்றாண்டில் சீனாவில் குழிப்பந்தாட்டம் அதிகாரப்பூர்வமாக தடை செய்யப்பட்டது. ஆனால் 2004 - 2009 ஆம் ஆண்டிற்கான இடைப்பட்ட கால கட்டத்தில் இந்த எண்ணிக்க்கையானது மூன்று மடங்கு அதிகரித்தது. பின்பு மறைமுகமாக இந்த தடையினை சீன அரசாங்கம் தடைகளை விலக்கிக் கொண்டது. சர்வதேச நிகழ்வுகள் ஆசிய விளையாட்டுகளில் குழிப்பந்தாட்டம் பான் அமெரிக்கன் விளையாட்டில் குழிப்பந்தாட்டம் கோடைகால ஒலிம்பிக் விளையாட்டுக்களில் ரைடர் கோப்பை பிரசிடன்ஸ் கோப்பை வாக்கர் கோப்பை கர்டிஸ் கோப்பை சோல்ஹீம் கோப்பை சீவ் கோப்பை யூரேசியா கோப்பை உலக அளவிலான குழிப்பந்தாட்ட பயிற்சி வகுப்புகள் இவற்றையும் பார்க்கவும் டைகர் வூட்ஸ் விஜய் சிங் மேற்கோள்கள் குழிப்பந்தாட்டம்


கரூர்: கரூர் மாவட்டம் பரமத்தி மற்றும் அதன் சுற்றுவட்டாரப் பகுதிகளில் உள்ள 5 கல்குவாரிகளில் வருமான வரித்துறையினர் சோதனை நடத்தி...


text: ``பேரறிவாளனை விடுவிப்பதே வழக்கை முடித்து வைக்க ஒரே தீர்வு எனக் கருதுகிறோம்!' - உச்ச நீதிமன்றம்|Why we should not release Perarivalan?, Supreme court raise question to Centre - Vikatan ``பேரறிவாளனை விடுவிப்பதே வழக்கை முடித்து வைக்க ஒரே தீர்வு எனக் கருதுகிறோம்!' - உச்ச நீதிமன்றம் ``பேரறிவாளனை விடுவிப்பது தொடர்பான தனது நிலைப்பாட்டை மத்திய அரசு ஒரு வாரத்தில் தெரிவிக்க வேண்டும்.'' - உச்ச நீதிமன்றம் உத்தரவு. ராஜீவ் காந்தி கொலை வழக்கிலிருந்து தன்னை விடுவிக்க வேண்டும் என்ற பேரறிவாளன் மனு மீதான விசாரணை உச்ச நீதிமன்றத்தில் இன்று நடைபெற்றது. உச்ச நீதிமன்ற நீதிபதி நாகேஸ்வரராவ் தலைமையிலான நீதிமன்ற அமர்வு விசாரணையில், ``பேரறிவாளன் விவகாரத்தில் ஆளுநர் இன்னும் முடிவெடுக்காமல் இருக்கிறார்" என்று பேரறிவாளன் தரப்பிலிருந்து வாதம் முன்வைக்கப்பட்டது. இதற்கு பதில் வாதம் முன்வைத்த மத்திய அரசுத் தரப்பு வழக்கறிஞர், ``பேரறிவாளன் விடுதலை விவகாரத்தில் குடியரசுத் தலைவருக்குத்தான் அதிகாரம் உள்ளது. இன்னும் சொல்லப்போனால் ஆளுநர் செயல்படும்விதம் குறித்துக்கூட ஜனாதிபதியேதான் முடிவெடுக்க முடியும். அரசியல் சாசன பிரிவு 72-ம் இதைத்தான் மிகத் தெளிவாகக் கூறுகிறது" எனக் கூறினார். இரு தரப்பு வாதங்களையும் கேட்ட உச்ச நீதிமன்ற நீதிபதிகள், ``ஆளுநர், குடியரசுத் தலைவர் அதிகாரம் குறித்த விஷயங்களுக்குப் போகாமல் பேரறிவாளனை நாங்கள் ஏன் விடுவிக்கக் கூடாது... பேரறிவாளன் விவகாரத்தில் ஆளுநரின் பதில் ஒவ்வொரு முறையும் முரணாகவே உள்ளது. பேரறிவாளனை விடுவிப்பதே இந்த வழக்கை முடித்துவைக்க ஒரே தீர்வு எனக் கருதுகிறோம். விடுதலை செய்வதில் யாருக்கு அதிகாரம் என்ற குழப்பத்தில் பேரறிவாளன் ஏன் சிக்க வேண்டும்? அமைச்சரவையின் ஒவ்வொரு முடிவுக்கு எதிராகவும் மாநில ஆளுநர் செயல்பட்டால் அது கூட்டாட்சி கட்டமைப்புக்கே மிகப்பெரிய பாதகமாகிவிடும். அதுமட்டுமல்லாமல், மாநில அமைச்சரவையின் முடிவுகளுக்கு எதிராகச் சொந்த கண்ணோட்டத்தில் செல்ல ஆளுநருக்கு அதிகாரம் இல்லை. மேலும், மாநில அமைச்சரவை அனுப்பக்கூடிய பரிந்துரைகளைக் குடியரசுத் தலைவருக்கு அனுப்ப ஆளுநருக்கு என்ன அதிகாரம் உள்ளது?" என தங்களின் கருத்துகளையும், இந்த விவகாரத்தில் ஆளுநர் அதிகாரம் மீதான கேள்விகளையும் முன்வைத்தனர். அதைத் தொடர்ந்து, இந்த விசாரணையில், பேரறிவாளனை விடுவிப்பது தொடர்பான தனது நிலைப்பாட்டை மத்திய அரசு ஒரு வாரத்தில் தெரிவிக்க வேண்டும் என்று கூறி வழக்கை புதன்கிழமைக்கு ஒத்திவைத்து உச்ச நீதிமன்றம் உத்தரவிட்டது. ராஜீவ் காந்தி கொலை வழக்கில், ஏழு பேர் விடுதலை தொடர்பான கோப்புகள் குடியரசுத் தலைவருக்கு அனுப்பிவைக்கப்பட்டிருப்பதாக, சென்னை உயர் நீதிமன்றத்தில் தமிழக அரசு கூறியிருந்தது என்பது குறிப்பிடத்தக்கது.


@ரிபாஸ் wrote: நானும் இருக்கேன் சொல்லுங்க ரபீக்